Marković i Milosavljević obišli poplavljena područja :: EMG :: Ekonomske vesti iz Srbije\n24. april 2010. | 18:15 21:01\nMinistar za lokalnu samoupravu Srbije Milan Marković posetio je danas poplavljena područja u kraljevačkom kraju i tom prilikom obećao pomoć od pet miliona dinara. Ministar za trgovinu Slobodan Milosavljević obišao je poplavljena područja u opštini Prokuplje.\nOn je najavio da će u ponedeljak razgovarati sa rukovodstvom grada o načinu distribucije pomoći ugroženima od poplava.\nSlobodan Milosavljević obišao je danas poplavljena područja u opštini Prokuplje, za koju je Vlada Srbije u subotu izdvojila novčanu pomoć od tri miliona dinara.\nMilosavljević je rekao da će nakon izveštaja lokalnih samouprava o visini pričinjene štete u narednih deset dana svim poplavljenim područjima u Srbiji biti upućena pomoć, kao i da će prioritet u raspodeli imati ugrožena domaćinstva.\nKako je Milosavljeviću danas rekao predsednik opštine Prokuplje Milan Arsović, šteta na području ove opštine procenjena je na 38 miliona dinara, a najviše štete pretrpela je infrastruktura, putevi i objekti od velikog društvenog značaja.\nŠteta na infrastrukturi iznosi 23.737.000 dinara, šteta na poljoprivrednim usevima i ranim povrtarskim i voćarskim kulturama procenjena je na 9.519.000 dinara, dok su domaćinstva pretrpela štetu od 5.250.000 dinara.\nVlada Srbije odlučila je danas da finansijski pomogne gradovima i opštinama pogođenim poplavama. Novčana pomoć je izdvojena da bi se porodicama čiji su stambeni objekti pretrpeli najviše štete uputila neohodna finansijska pomoć i ublažile posledice nastale u nedavnim poplavama.\nLičnosti: Milan Marković, Slobodan Milosavljević\nUstavni sud: Blanko ostavke suprotne Ustavu


OČIŠĆENI KANALI - Televizija LeskovacTelevizija Leskovac\n« SLAB ODZIV REZERVISTA\nMANJI BUDŽET »\nObjavljeno: 20 septembar, 2016 | Autor: TVL\nLESKOVAC – Kanali za prihvat i odvođenje atmosferskih voda koji su sagrađeni u blizini mesta koja se nalaze u kritičnim plavnim područjima, trenutno su u dobrom stanju, rekao je načelnik gradske Uprave za privredu i poljoprivredu Boban Sokolović.\nSvi veći kanali su pred kišnu sezonu očišćeni i spremni su da prime veću količinu vode tako da ne treba strahovati odnjihovog plavljenja. Problema ima kod manjih u blizini domaćinstava, jer, kako ističe Sokolović, neki meštani još uvek nisu shvatili značaj ovih kanala u koje neretko bacaju otpadke, staru belu tehniku i smeće.\nNadležne salužbe nisu u mogućnosti da budu stalno na terenu, pa se tako dešava i da nemaju uvid u to koje su lokacije i koja sela problematična. Zbog toga je načelnik Uprave za privredu i poljoprivredu pozvao sve građane koji imaju poteškoće zbog zakrčenih ili slabo provodnih kanala da se za pomoć jave ovoj upravi.


Opština donirala medicinsku opremu vrednu 1,5 miliona | ZLATIBORSKE NOVINE\n06/07/2019 08/07/2019 zlatibroske.rs N. VAROŠ\nOpština Nova Varoš donirala je Domu zdravlja medicinsku opremu koja će se koristiti za potrebe službi ginekologije, hitne pomoći, dečjeg dispanzera, opšte prakse i laboratorije, kazao je za Glas zapadne Srbije predsednik opštine Radosav Vasiljević.\nPrema njegovim rečima donacija je vredna oko 1,5 miliona dinara, a zahvaljujući novoj aparaturi, u ovoj zdravstvenoj ustanovi biće značajno poboljšan kvalitet zdravstvenih usluga.\nVasiljević ističe da je u toku tenderska procedura za nabavku nove stomatološke stolice sa kompletnom opremom i najavljuje da će do 1. septembra ove godine i vozni park Doma zdravlja biti obogaćen sa dva terenska vozila.\n“Od izuzetnog značaja je da našim građanima obezbedimo mogućnost kvalitetnih pregleda u našem Domu zdravlja. Trudimo se da im omogućimo kvalitetnu primarnu zdravstvenu zaštitu kako ne bi morali da zbog takvih pregleda odlaze u Užice i Prijepolje”, naglasio je prvi čovek opštine.\nInače, opština Nova Varoš je za unapređenje zdravstva ove godine iz lokalnog budžeta opredelila pet miliona dinara.\nFormiran Regionalni savet za jagodasto voće Srbije, BiH i Crne Gore


Za napad u Ankari krivi Kurdi ili... - 18.02.2016, Sputnik Srbija\nZa napad u Ankari krivi Kurdi ili...\nBrzina kojom su turski zvaničnici za napad u Ankari okrivili Kurde ukazuje na politizaciju očitog terorističkog akta. Erdogan zasad ne uspeva da ubedi svoje... 18.02.2016, Sputnik Srbija\nTurska još nije ispunila potpisani ugovor iz Sevra 1920 godine, čime se obavezala da deo svoje teritorije ustupi kurdima radi formiranja nezavisne države Kurdistan! Prema tome borba Kurda za svoja prava je legitimna!\n20:53 18.02.2016 (Osveženo: 20:54 18.02.2016)\n© AFP 2021 / DELIL SOULEIMAN DELIL SOULEIMAN Žena pripadnica Jedinica za zaštitu kurdskih naroda sa puškom u ruci\n© AFP 2021 / DELIL SOULEIMAN DELIL SOULEIMAN\nBrzina kojom su turski zvaničnici za napad u Ankari okrivili Kurde ukazuje na politizaciju očitog terorističkog akta. Erdogan zasad ne uspeva da ubedi svoje saveznike, prevashodno SAD, da su Kurdi neprijatelji, a ako uspe u tom naumu, biće korak bliže kopnenoj intervenciji.\nBombaški napad u Ankari ne samo da je ošamutio Tursku, nego je njene lidere još dublje gurnuo u krizu, naglašavajući tursku ranjivost na situaciju u Siriji i obnovljeni konflikt sa Kurdima. Ovaj napad učinio je da izjave turskih lidera budu samo još borbenije.\nTeroristički napad u Ankari, najmanje 28 mrtvih (video, foto)\n17 Februar 2016, 19:59\n„Naša odlučnost da odgovorimo unutar i van granica zemlje jača sa ovakvim radnjama. Mora se znati da Turska neće zazirati od korišćenja prava na samoodbranu u bilo koje vreme, na svakom mestu i u svakoj prilici“, izjavio je turski predsednik Redžep Tajip Erdogan.\nKada kaže da će odgovoriti na napade, turski predsednik, naravno, misli na Kurde, koji su odmah optuženi za napad u Ankari.\nNaime, upozorenja istoričara na mogućnost raspada Turske i stvaranja kurdske države postaje realnost, smatra stručnjak za Bliski istok Stanislav Tarasov. Prema njegovim rečima, turska vlada pravi sve više propusta u spoljnoj i unutrašnjoj politici, a dokaz za to su sve učestaliji teroristički napadi. Do pre godinu i po dana, turska vlada vodila je dijalog sa Kurdima, međutim, izneverila je njihova očekivanja i neprijateljstva su obnovljena, kaže Tarasov.\n„Zli duh je pušten iz boce i čak ni Amerikanci ne mogu da ga vrate u nju. Turska bombarduje Kurde, i odmah se nameće zaključak da se radi o njihovoj osveti; ali ne bi trebalo zaboraviti da Turci imaju i ’drugi front‘. Iako Turska nije u direktnom ratu sa DAEŠ-om, ova organizacija vrši terorističke napade na njenoj teritoriji. Postoji i još jedna verzija — ima više indicija koje ukazuju na to da se u Turskoj priprema državni udar, tako da bi iza napada u Ankari mogle da stoje snage za koje dosad nismo znali“, zaključuje Tarasov.\nAleksej Martinov, direktor Međunarodnog instituta za moderne zemlje, mišljenja je da je teroristički napad u Ankari provokacija. Turski predsednik Erdogan pokušava da započne kopnenu intervenciju svoje zemlje u Siriji i na taj način produži vek DAEŠ-u, smatra on.\nSirijski Kurdi negirali optužbe za organizaciju napada u Ankari\n18 Februar 2016, 12:38\n„Izgleda da je turski predsednik prešao crtu i da je spreman da žrtvuje mirne građane kako bi našao izgovor za invaziju. Kada se dešava napad poput ovog u Ankari, uvek se postavlja pitanje kome to ide u korist? Erdoganu i njegovoj stranci rata — ili Radničkoj partiji Kurdistana, koju zbog onog što se desilo juče očekuju još veće represije“, pita se Martinov.\nDa Kurdima ne idu u prilog teroristički napadi, tvrdi i docent beogradskog Fakulteta za međunarodnu politiku i bezbednost Slobodan Anđelković. Nakon hapšenja bivšeg vođe PKK Abdulaha Odžalana, Kurdi se ne bave terorizmom, već su se opredelili za drugačije vidove borbe.\nSama činjenica da je Turska o napadu odmah obavestila stalne članice SB UN ukazuje na određene namere te zemlje.\n„Ukoliko Turska pokrene kopnenu invaziju protiv Kurda u Siriji u trenutku kada ruska avijacija dejstvuje sa snagama predsednika Asada, gde Zapad pomaže sirijsku opoziciju, a svi oni se deklarativno bore protiv DAEŠ-a, tu će nastati haos“, kaže Anđelković.\nBrzina kojom su turski zvaničnici za napad u Ankari okrivili Kurde ukazuje na politizaciju očitog terorističkog akta, smatra novinar „Politike“ Miroslav Lazanski. Dosad je, kaže on, vlada Turske za terorističke napade optuživala pripadnike Radničke partije Kurdistana (PKK), političku organizaciju Kurda koji žive u Turskoj, a sada su požurili da optuže sirijske Kurde.\n„Optužba protiv sirijskih Kurda je u funkciji opravdavanja direktnog turskog mešanja u rat na prostorima Sirije. Problem je sa čelnim ljudima turske države koji su očito precenili svoj i značaj same Turske, koji sa svojom antiruskom histerijom komplikuju situaciju u tom području“, kaže Lazanski.\nZa napad u Ankari osumnjičen izbeglica iz Sirije\n18 Februar 2016, 08:40\nOn podseća da Turska sve vreme drži otvorenu granicu za snabdevanje DAEŠ-a i Nusra fronta ljudstvom, novcem i oružjem, kao i za šverc nafte, na čemu, prema njegovim rečima, pojedini članovi turskog establišmenta jako dobro zarađuju.\nTurska ne samo da ignoriše rezoluciju Saveta bezbednosti UN o zabrani trgovine švercovanom naftom iz Sirije i Iraka, već ignoriše njegove pozive da prestane da bombarduje sirijsku teritoriju.\n„Turska se na to ne obazire, postala je veoma problematičan član NATO-a. Sada je samo pitanje da li ona to radi uz prećutnu saglasnost SAD ili ne slušaju više čak ni Vašington“, kaže Lazanski.\nTurske oružane snage već gađaju iz artiljerije položaje sirijskih Kurda, a predsednik Erdogan i njegovi saradnici odavno ponavljaju da je kopnena intervencija jedini način da se zaustavi rat. Ovo Erdoganovo mišljenje ne dele, međutim, njegovi saveznici iz NATO-a, što je i izazvalo njegov bes.\nErdogan zasad ne uspeva da ubedi svoje saveznike, prevashodno SAD, da su Kurdi neprijatelji, a ako uspe u tom naumu, biće korak bliže kopnenoj intervenciji.\n19 Februar 2016, 09:45\n17:20Hrvat režirao epsku dramu i izbegao sramotu!\n17:00Američki mediji: Bajden učinio Putina najsrećnijim čovekom na svetu\n16:45Zemljotres u Hrvatskoj, građani uznemireni\n16:29Jedan dan, dve medalje – i tri prsta! /video/\n16:25Po nalogu Putina: Rusija poslala dva aviona humanitarne pomoći na Kubu\n16:02Medvedev: Mislio sam da ću umreti; Đoković: Ne razumem zašto to rade\n15:52Najskuplje stvari koje su kupili bogataši /video, foto/\n15:50Ruska vojska sprema paradu brodova, podmornica i aviona kod obala Sirije\n15:31Srbin umalo šokirao iskusnog Rusa, Žolt Pete podbacio\n15:22Ubijena četvorica pripadnika Revolucionarne garde Irana\n15:21Silađi poslednji, Crevar na tri sekunde od nacionalnog rekorda\n15:15Vojne vežbe NATO i saveznika: Amerika prebacila vojsku i helikoptere u susedstvo Rusije\n15:13U Srbiji novih 249 slučajeva virusa korona, petoro mrtvih


Blog o hipnozi - PsihoBata\n2. februara 2016. Komentari su isključeni na Poremećaj Depersonalizacije/ Derealizacije\nPoremećaj depersonalizacije i derealizacije je vrsta disocijativnog poremećaja gde se kod osobe javlja osećaj nestvarnosti, odvojenosti i otuđenosti od sebe, vlastitih misli, osećanja, tela i okoline.Pročitajte više\n28. januara 2016. Komentari su isključeni na Postporođajna depresija\nPostporođajna depresija nastaje pod uticajem raznih promena, vezuje se za promene u hormonskom statusu, za stres i iscrpljenost usled porođaja i samog porođaja kao trenutka koji menja život.Pročitajte više\n20. januara 2016. Komentari su isključeni na Trihotilomanija\nTrihotilomanija (TTM engl.) je registrovana kao opsesivno kompulsivni poremećaj, poznatija kao poremećaj čupanja dlaka. Radi se o porivu za čupanjem dlaka sa delova tela- glave, trepavica, obrva, brade, pazuha, grudi, nogu i ostalih delova tela.Pročitajte više\n20. novembra 2014. 1 Komentar\nBolujete od anksioznosti Testirajte se SADA! Šta Klijenti Kazu O TestiranjuPročitajte više\n30. marta 2014. Komentari su isključeni na Hipnoza je najefikasnija u oslobadjanju od pusenja!\nNajveća studija ikada organozovana pokazuje da: Hipnoza je 3 puta efikasnija od flastera za pušenje i 15 puta od faktora volje. Hipnoza je najefikasniji način […]Pročitajte više\n27. marta 2014. 1 Komentar\nStrah od ludila ako nam se tokom paničnog ataka javi i tz. depersonalizacija-derealizacija gde nam okolina ili mi sami, izgleda čudno, nekako drugačije i izmenjeno. […]Pročitajte više\n23. marta 2014. Komentari su isključeni na Specifične fobije\nDefinicija specifičnih fobija Specifične fobije predstavljaju intezivni strah i izbegavnje jedne određene vrste objekta ili situacija. Strah i izbegavanje dovoljno su snažni da ometaju svakodnevnu […]Pročitajte više\nStrana 1 od 1112345»10...Poslednja »


Pindžo: Ugostitelji imaju rok da se prijave do kraja meseca - TU Magazin\nPindžo: Ugostitelji imaju rok da se prijave do kraja meseca\nBy Živka Mutlak on\t Jun 26, 2015 TURIZAM, VESTI\nUgostitelji u Srbiji imaju do 30. juna da se prijave za učešće, odnosno pružanje usluga smeštaja u okviru kampanje “Moja Srbija”, a vaučeri će građanima biti podeljeni do 1. avgusta kako bi već od tada mogli da ih koriste, izjavila je pomoćnica ministra trgovine, turizma i telekomunikacija Renata Pindžo.\nVaučeri će biti podeljeni do 1. avgusta, da bi mogli da se koriste već od tada pa sve do kraja novembra.Rezultati analize ove akcije biće veoma značajni da se vidi kolika je tražnja za domaćim turističkim proizvodom.Sa druge strane to je i test za privredu da prvi put kroz jednu mudru politiku u post-sezoni budu popunjeni kapaciteti i kada se tradicionalno ne beleži visok nivo posete, rekla je ona za RTS.\nKako je kazala Pindžo, još je mali broj prijavljenih ugostitelja, a oni imaju rok da se prijave za pružanje usluga do kraja meseca.\n“Oni zovu svakodnevno, imamo najavu da će ih biti više”, rekla je Pindžo i dodala da je resorno ministarstvo u saradnji sa svim strukovnim udruženjima i asocijacijama poslalo poziv svim lokalnim turističkim organizacijama da “animiraju” ugostitelje da se pridruže akciji.\n“Nadamo se da će oni naći svoj interes u tome, a imaju jos pet dana rok da se prijave”, kazala je ona.\nMinistarstvo trgovine, turizma i telekomunikacija pozvalo je u ponedeljak ugostitelje da se prijave radi “realizacije šeme dodele vaučera za subvencionisano korišćenje usluge smeštaja u ugostiteljskim objektima”.


Radojičić čestitao Dan komunalne delatnosti\n04.09.2021 | Info\nGradonačelnik Beograda Zoran Radojičić čestitao je danas svim zaposlenima u komunalnom sistemu Beograda Dan komunalne delatnosti grada, preneo je Beoinfo.\nRadojičić je dodao da grad ulaže dosta napora i sredstava za unapređenje komunalnog sistema u kojem je zaposleno 20.000 ljudi, kako bi on bio još razvijeniji i bolji, podjednako za građane svih gradskih opština.\nOn je izrazio zadovoljstvo što je Beograd prvi grad u svetu koji proslavlja Dan komunalne delatnosti, a od 2019. godine obeležava se prve subote u septembru.\n"Iako prošle godine zbog lošijih uslova nismo mogli da održimo smotru vozila komunalnih preduzeća na platou ispred Stargog dvora, ove godine organizovali smo smotru i siguran sam da ćemo je imati tradicionalno i svake sledeće godine", kazao je Radojičić.\nOn je najavio da će grad nastaviti da radi na poboljšanju položaja zaposlenih, kao i na unapređenju komunalnih usluga koje pružaju javna preduzeća, kako bi njihov kvalitet bio u skladu sa najvišim standardima.


Prvi grad na svijetu koji ima "mozak" i prati sve što se događa\nKako biste reagirali kada biste saznali da vještačka inteligencija, posljednjih godinu dana, prati sve što se događa u vašem gradu - mjesta na kojima se ljudi kreću, saobraćaj pa čak i sve ono što ljudi pišu na društvenim mrežama?\nTako nešto bi, vjerovatno, izazvalo veliki skandal u brojnim državama širom svijeta, ali za stanovnike kineskog grada Hangzhou, u kome živi devet miliona ljudi, čini se to ne predstavlja nikakav problem.\nKrajem prošle godine, u tom gradu je instaliran sistem nazvan "mozak grada", baziran na vještačkoj inteligenciji.\nNjegov zadatak je da prati sve što se događa u gradu - od saobraćajnih gužvi, preko kriminala, pa čak do aktivnosti ljudi na društvenim mrežama, njihovog kretanja, korištenja javnog prevoza i slično.\n- Kina i Kinezi, u odnosu na veliki broj drugih zemalja, nisu toliko opsjednuti privatnošću, tako da nije bilo previše problema prilikom pokretanja jednog ovakvog sistema, koji prati sve što se događa u gradu - kaže Sjian-Šeng Hua, menadžer za razvoj vještačke inteligencije u Alibabi.\nO uvođenju sličnog sistema već razmišljaju i u drugim gradovima u Kini, a vremenom bi se mogao da počne da se primijenjuje i većini gradova koji imaju slične probleme.\nKinesko čudo nauke: Napravili "veštačko" Sunce sa temperaturom od 100 miliona stepeni\nForbes objavio listu pokojnika koji i dalje zarađuju milione\nRužičasti dijamant prodat za rekordnih 50 miliona dolara


Za osam medijskih projekata 4,8 miliona dinara iz budžeta Opštine Majdanpek – RADIO TELEVIZIJA BOR\nZa osam medijskih projekata 4,8 miliona dinara iz budžeta Opštine Majdanpek\n5 meseci ago Dušica Stojanović\nMAJDANPEK – U cilju ublažavanja negativnih posledica pandemije Kovida, Opštinsko veće Majdanpek donelo je, na današnjoj sednici Odluku o oslobađanju plaćanja komunalne takse za bašte ugostiteljskih objekata koje se nalaze na javnoj površini lokalne samouprave.\n„Za sprovođenje ove Odluke neće biti dodatnih izdvajanja, ali će budžet biti uskraćen za prihode u iznosu od 440 hiljada dinara“, naglasio je Ivan Grmuša, šef Odeljenja za urbanizam i stambeno komunalne poslove.\nSaglasnost je data i na predlog Odluke o raspodeli 4.849.990 dinara namenjenih sufinansiranju osam projekata u oblasti javnog informisanja, kao i na Zaključak o nastavku učešća u Programu „Razvoj tržišta biomase“ u kojem Opština Majdanpek učestvuje od 2016. godine, a u okviru kojeg je već izgrađena nova toplana na drvnu sečku.\n„Ovim zaključkom zapravo potvrđujemo da smo spremni da nastavimo sa realizacijom projekta od kojeg će benefite imati i lokalna samouprava i njeni građani“, naglasio je Dragan Popović, predsednik Opštine Majdanpek.\nČlanovi Opštinskog veća usvojili su i Odluku o Programu mera podrške za sprovođenje poljoprivredne politike u 2021. godini, kao i nacrt Odluke o formiranju Lokalnog saveta za zapošljavanje.\nU okviru dopunskih tačaka donete su odluke o stavljanju van snage Programa rada i Programa subvencija JP „Vodovod“ zbog uočenih nepravilnosti, koje treba ispraviti do naredne sednice Opštinskog veća. Takođe, doneta je Odluka o izdvajanju 400 hiljada dinara iz budžeta namenjenih završetku renoviranja stana Gorana Ilić, borca sa Košara, izgorelog u januaru prošle godine.\nTags: opstinsko vece majdanpek, oslobađanje plaćanja komunalne takse, sufinansiranje projekata u oblasti javnog informisanja\nPrevious Centroistok i Apoteka Bor pred odbornicima Skupštine grada Bora\nNext Održana sednica Odbora Narodne Skupštine Srbije u Kladovu\nGradsko veće o projektu vetroelektrane Crni Vrh\nOpština Majdanpek finansira rad 25 zdravstvenih radnika


24.04.2007., 11:54 #1\nRATEL nije ugasio "Glas crkve"\nBeograd -- Telekomunikaciona agencija odložila je gašenje predajnika radija "Glas crkve", iako on u Beogradu radi bez dozvole.\nPredsednik Upravnog odbora Republičke agencije za telekomunikacije (RATEL) Jovan Radunović izjavio je danas da je agenciji Beta rekao da su gotovo svi emiteri koji nelegalno emituju u Beogradu isključeni i da je u etru ostao samo "Glas crkve", koji se čak nije ni prijavio na konkurs za dodelu dozvola za region grada Beograda.\n"U skladu sa tim, RATEL je pokrenuo proceduru i došlo se do momenta pečaćenja sistema. Mi smo danas pokušali da to uradimo i od vlasnika je traženo da sam isključi predajnike, ali oni to nisu želeli", kazao je on.\nDodao je da su danas u prostorije radija poslati kontrolori Agencije kako bi se izvršilo pečaćenje predajnika, ali da im je tamo skrenuta pažnja da je vlasnik "Glasa crkve" Srpska pravoslavna crkva, koja, međutim, nije upisana nigde u registru kao vlasnik već je vlasnik radija privatno lice.\nOn je naglasio da će postupak pečaćenja prostorija "Glas crkve" biti ponovljen uz podršku policije, ukoliko vlasnik i dalje ne bude želeo da isključi predajnike.\nNeophodno je da vlasnik razmisli o posledicama jer se vrši uzurpiranje prava na emitovanje onima koji imaju dozvole i koji su zbog toga komercijalno ugroženi pa će ih ti emiteri tužiti, kao i RATEL, a troškovi za to su ogromni, kazao je Radunović.\nRATEL, po Zakonu o telekomunikacijama, ima obavezu da donese rešenje i zapečati predajnike onih emitera koji nemaju dozvole za rad i koji ugrožavaju komercijalne emitere koji rade po zakonu.\nRRA traži dokumentaciju o osnivaču\nU međuvremenu, angažovala se i Republička radiodifuzna agencija (RRA), koja je zatražila od radija "Glas crkve" da im, u roku od dva dana, dostavi kompletnu dokumentaciju o osnivaču, pravnom statusu i poslovanju te medijske kuće.\nU saopštenju RRA se navodi da je danas održan sastanak članova Saveta RRA i Ljubomira Rankovića, koji se predstavlja kao glavni i odgovorni urednika radija "Glas crkve", o čijim osnivaču i poslovanju RRA nema podatke.\n"Beogradski predajnik 'Glasa crkve', koji Republička agencija za telekomunikacije iz nerazumljivih razloga nije uspela danas da isključi, samo je jedan od šest piratskih predajnika kojima raspolaže đakon Ljubomir Ranković", saopštila je RRA.\nRRA je od RATEL-a zatražila da svoje akcije usaglasi sa njima, kao i svojim zakonskim obavezama, a ne da na svoju ruku "amaterskim" pokušajima gašenja predajnika "Glasa crkve", neobaveštavajući RRA, "izaziva haos i politizaciju, koje sa politikom nema nikakve suštinske veze".\nAgencija je podsetila da se taj radio nije javio ni na jedan konkurs za izdavanje dozvola za emitovanje programa.\n"Sve crkve i verske zajednice mogu da dobiju dozvolu za rad tako što će se javiti na tekući konkurs za izdavanje dozvola za lokalno pokrivanje, na kojem je jedino dozvoljeno postojanje stanica civilnog sektora. Izuzetaka neće biti bez obzira koja se crkvena ili verska zajednica prijavi na konkurs", navodi RRA\nOni su dodali da, takođe, postoji i katolički radio "Marija", koji emituje program sa osam predajnika, i da se radi o ozbiljnom problemu koji zahteva ozbiljan pristup.\n24.04.2007., 15:23 #2\nЕ, извини, али нећу да напишем у чему је проблем са радио станицом "Глас Цркве" - јерБО ако будеш сазнао - има да почнеш да навијаш да и даље емитују програм......хехехе.....\nКако сви морају да подлежу одређеној процедури - ТАКО МОРА И СПЦ - ту нема никакве расправе, тако да је Агенција у праву......\n28.04.2007., 12:27 #3\nZapečaćen predajnik Glasa crkve\n27. april 2007. | 17:02 | Izvor: Beta\nBeograd -- Stručne službe Republičke radiodifuzne agencije zapečatile predajnik nelegalnog radija Glas crkve u centru Beograda.\nRRA je saopštila da je aktivirala odluku Saveta iz decembra 2006. godine da se, zbog toga što stanica emituje bez dozvole, zapečate prostorije u kojima se nalazi beogradski predajnik tog radija i da se zapečati i sam predajnik. Dodaje se da će se povreda službenog pečata smatrati krivičnim delom koje se goni po službenoj dužnosti.\n"Nakon neuspelog pokušaja Republičke agencije za telekomunikacije da u ponedeljak, 23. aprila ugasi taj predajnik, radio Glas crkve je nastavio da emituje program", navodi RRA i naglašava da ta radio stanica nikada nije učestvovala ni na jednom konkursu za izdavanje dozvola za emitovanje programa.\nU saopštenju se podseća da su članovi Saveta RRA u ponedeljak razgovarali sa urednikom radija Glas crkve, protođakonom Ljubomirom Rankovićem, i od njega zatražili da u roku od 48 sati dostavi dokumentaciju o radu te radio stanice, što on nije uradio.\nU dokumentaciji, kako je saopšteno, ne postoji pravno lice koje je registrovano u Agenciji za privredne registre pod tim imenom.\n"Savet RRA poziva sve crkvene i verske zajednice da se prijave na predstojeći konkurs za dodelu dozvola za radio i televizijski program za lokalne stanice. Sve eparhije Srpske pravoslavne crkve imaju pravo učešća na lokalnom konkursu", navodi se u saopštenju.\nDodaje se da nije jasno zašto se radio stanica Glas crkve, koja se bez pravnog pokrića javno predstavlja kao stanica eparhije šabačke, bori za dozvole u Beogradu i na celoj teritoriji Srbije.\n"Ovo nastojanje je još nejasnije kada se u obzir uzme činjenica da šabačka radio stanica Glas crkve, u pravnom smislu, uopšte ne postoji", navodi RRA.\n28.04.2007., 12:41 #4\na sto vi mrzite crkvu?\n28.04.2007., 13:10 #5\nmene zabole za crkvu\nsamo zahtevam da se zakoni zemlje u kojoj zivim poshtuju 8)\nal to 60% ljudi u ovoj zemlji ne moze da shvati...\nverovatno je zato zemlja sa najnizim standardom u evropi\nnajvishom stopom nezaposlenosti\nprva na listi po obimu korupcije...\nAutor bojke u forumu Zanimljivi sajtovi


Treci protest nezavisnih novinara, »poslednjeg ponedeljka u mesecu kod Nusica«, bio je usmeren protiv gasenja nezavisnih radio i TV stanica. Ujedno je, oko stotinu okupljenih, javno obelezilo jubilej NUNS-a, osnovanog 26. marta 1993. »Ponovo smo u medijskom mraku kao pre sest godina, ali ne damo se«, rekao je Dragan Banjac (NUNS). A Dragutin Rokvic (NUNS) je ocenio: »Zestina napada na medije presla je meru kojoj se novinari sami mogu odupreti« i uputio apel gradjanima da brane svoje pravo na slobodno informisanje.\nNebojsa Ristic, bivsi i buduci glodur TV Soko, zahvalio je kolegama na podrsci tokom 339 dana robije, koliko je »oduzio drzavi« zbog isticanja plakata »Free press – made in Serbia«. On je izjavio da se neko silno trudi da ova vremena budu istorijska, »a voleo bih da dodju dosadna vremena u kojima cemo odradjivati samo svoje novinarske poslove«. Predstavnik Nezavisnog udruzenja novinara Vojvodine Petar Petrovic odslikao je »stanje duha« u Novom Sadu, rekavsi da ovaj grad nema nijednu nezavisnu televiziju, a redakcije stalno strepe da ce naredni broj novina biti poslednji. Danka Milosavljevic, iz cuprijske TV Nemanja, rekla je da je od otimanja predajnika ove stanice, 9. marta, Pomoravlje u potpunom mraku, jer ta televizija ja pokrivala Cupriju, Jagodinu i Paracin, gradove u kojima vlada crveno-crna koalicija. Porucila je – »kad corav progleda, daleko vidi«. A Dragana Cvetkovic, iz ugasenog Studija 5 niske TV, smatra da se »235 nezavisnih TV i radio stanica u Srbiji boje da Ivan Markovic, savezni ministar za telekomunikacije, nece odustati od zatvaranja slobodne reci«.\nNa »stubu srama« upisana je »martovska generacija sudija« koji su globili medije po Zakonu o javnom informisanju: Dragan Kantar i Vesna Cebedzic-Torbica. A novinar Filip Mladenovic, koji je sve vreme protesta bio vezan kablovima za ukrstene antene, na kraju se oslobodio i uzviknuo da je na »stub srama« okacena i slika Ivana Markovica »da ga podseti na odredbe ustava o slobodi misljenja i informisanja«.


Objavljeno sreda, 10 decembar 2014 18:18\nŠkola fudbala “OFK Berane” dobila je donaciju u vidu 40 kompleta trenerki. Vrijedan poklon je sopstvenim sredstvima obezbijedio Saša Rmuš - privatnik iz Berana, objavio je “Dan”.\nNavodeći da je uručeni poklon velika obaveza za još ozbiljniji rad Škole fudbala kojom rukovodi, Boban Aković - njen rukovodilac i bivši kapiten FK Berane, podsjetio je za Dan da su u prethodnom period brojni prijatelji i sportski radnici iskazali spremnost da pomognu njen rad.\n“Jedan od takvih je i gospodin Saša Rmuš, koji je sam ponudio da nam kupovinom 40 trenerki za dječake, polaznike Škole, pomogne. Dugujemo mu veliku zahvalnost za plemenitost koju je demonstrirao ovim činom, kao i drugim našim prijateljima koji su nam pomogli kupovinom opreme ili finansijskom podrškom za putovanja na koja smo vodili naše dječake. Ovom donacijom djeca su oduševljena i dodatno su se vezala za fudbal i našu Školu”, citirao je Dan riječi Akovića.\nPodsjetimo, Škola fudbala “OFK Berane” osnovana je prije dvije godine a njenim radom, pored Akovića, rukovodi i Marko Lalević - takođe bivši kapiten FK Berane.\nOsim svakodnevnih treninga sa djecom, selekcije te Škole fudbala su učestvovale na više turnira u Srbiji i Bosni i Hercegovini, a učesnici su i Lige koja je započela prije nekoliko dana kojom rukovodi Sjeverna fudbalska regija, zaključio je Dan.\nŠkola fudbala “OFK Berane” uspješno nastupila na turniru u Bijeljini


Brnabić sa predstavnicima EIB i Svetske banke - Ekonomija - Dnevni list Danas\nPočetna » Vesti » Ekonomija » Brnabić sa predstavnicima EIB i Svetske banke\nTokom razgovora je istaknuto da EIB, čiju je delegaciju predvodio potpredsednik te finansijske institucije za Srbiju Dario Skanapieko, podržava strateški cilj Srbije da se priključi Evropskoj uniji i da je spremna da obezbedi neophodna sredstva za podsticanje ekonomskog rasta i produktivnosti, posebno se fokusirajući na infrastrukturne i razvojne projekte.\nBrnabić je naglasila važnost dobre saradnje sa EIB, posebno za infrastrukturne projekte, kako za one koji su aktuelni, tako i one koji treba da budu pokrenuti, navodeći kao primer četiri klinička centra u Srbiji.\nPredsednica Vlade Srbije potom je razgovarala i sa predstavnicima Svetske banke koju su predvodili Siril Miler, regionalni potpredsednik za Evropu i Centralnu Aziju, kao i Linda Van Geler, nova direktorka Svetske banke za Srbiju i Zapadni Balkan. Oni su pohvalili program reformi koje Vlada Srbije sprovodi i istakli važnost daljeg napretka Srbije na putu ka članstvu u Evropskoj uniji.\nBrnabić je pohvalila uspeh koji je prethodna Vlada postigla u fiskalnoj stabilizaciji zemlje, rekavši da ubrzanje ekonomskog rasta ostaje prioritet Vlade Srbije. Ona je istakla da je Srbija posvećena sprovođenju neophodnih reformi, kao što je reforma državne uprave i javne administracije, gde je Srbija imala snažnu podršku Svetske banke. Ona je istakla da je zajednički rad svih ministara na unapređenju poslovnog okruženja u Srbiji veoma važan i da Srbija ostaje tome posvećena i dalje. Ona je dodala da je ostvareni napredak Srbije na Duing biznis listi Svetske liste jedan od zajedničkih rezultata i da će i ona sa svojim timom nastaviti da radi na tome, jer je to snažan podsticaj za investicije i da je osnaživanje privatnog sektora izuzetno važno.\nPredstavnici Svetske banke obavestili su premijerku da su spremni da finansiraju projekte koji se odnose na delovanje u slučajevima proglašenja vanredne situacije.\nSastancima su prisustvovali i potpredsednik Vlade i ministar građevinarstva, saobraćaja i infrastrukture Zorana Mihajlović i ministar finansija Dušan Vujović.


Nikolić: Rješenje problema Kosova direktnim pregovorima - Klix.ba\nNikolić: Rješenje problema Kosova direktnim pregovorima\n25.9.2012. u 16:51\nPredsjednik Srbije Tomislav Nikolić poručio je danas u New York da će problem Kosova i Metohije biti riješen na miran način i predložio direktne pregovore na najvišem političkom nivou.\nNikolić je u obraćanju pred Generalnom skupštinom UN ponovio spremnost Srbije da ispuni sve obaveze koju je kao država preuzela do sada postignutim dogovorima, ali da nikada ni pod kojim uslovima, ni eksplicitno, ni implicitno, neće priznati jednostrano proglašenu nezavisnost Kosova i Metohije.\n"U nastavak pregovora Srbija će ući potpuno spremna da pomogne da svi građani Kosova žive bolje, u demokratskim i bezbjednim uslovima, ali neće da pregovara o sprovođenju nezavisnosti Kosova. Tome je došao kraj, mada stalno slušamo da o statusu Kosova nema pregovora i da se mi o tome ništa ne pitamo", rekao je Nikolić.\nPredsjednik Srbije pozvao je sve zemlje članice UN na poštovanje teritorijalnog integriteta i suvereniteta Srbije, bez pravljenja presedana koji bi u budućnosti mogli uticati i na odnose u svijetu.\nNikolić je upozorio da jednostrano proglašena nezavisnost Kosova, kojom su povrijeđeni osnovni principi Helsinškog završnog akta, kao i Rezolucija Savjeta bezbjednosti 1244, predstavlja opasan presedan i dugoročnu prijetnju po stabilnost u regionu zapadnog Balkana i šire.\nPredsjednik Srbije je zatražio istragu povodom navoda sadržanih u izvještaju izvjestioca Parlamentarne skupštine Savjeta Evrope Dika Martija i naglasio da Srbija zahtijeva istinu o sudbini Srba sa Kosova i Metohije za koje se opravdano pretpostavlja da su bili žrtve nelegalne trgovine ljudskim organima i drugih zločina počinjenih na Kosmetu.\nOn je najoštrije osudio pokušaj Prištine da prisvoji materijalnu zaostavštinu srpske srednjevjekovne države, duhovnu zaostavštinu srpskog naroda i vlasništvo Srpske pravoslavne crkve na teritoriji Kosova i Metohije.\n"Posebno me čini zabrinutim to što se u 21. vijeku ovakav pokušaj falsifikovanja historije i otimanja kulturne baštine jednog naroda dešava na očigled čitave međunarodne zajednice. Ovo može da predstavlja veoma opasan presedan koji bi u budućnosti dao za pravo svakoj secesionističkoj grupi da nakon proterivanja 220.000 lica, pripadnika različitih etničkih grupa, i nelegalnog otcjepljivanja teritorije, preuzme i istoriju proteranog naroda", rekao je Nikolić.\nOn je rekao da Srbija želi trajno, održivo i prihvatljivo rješenje za sve probleme i da želi da ide u susret evropskoj budućnosti.\n"Srbija iskreno želi da postane ravnopravna članica Evropske unije i strpljivo gradi odnos povjerenja i mira u regionu koji je opterećen teškom istorijom. Srbija želi da ide naprijed u bolju i prosperitetniju budućnost, ravnopravno sa svim narodima svijeta", rekao je Nikolić.\nPrekinuta vanredna sjednica Predstavničkog doma Parlamenta FBiH\n25.09.2012. u 16:55\nOdržan predizborni skup SDP Sanski Most\n25.09.2012. u 16:45


Mitrovački IT stručnjaci osmislili robote koji odmenjuju radnike u mesnoj industriji | Moj grad SM\nNaslovna GRADSKE VESTI Mitrovački IT stručnjaci osmislili robote koji odmenjuju radnike u mesnoj industriji\nMitrovački IT stručnjaci osmislili robote koji odmenjuju radnike u mesnoj industriji\nNovosadska firma “NO Solutions” osmislila je i dizajnirala glasovno kontrolisan logistički sistem koji omogućava potpunu sledljivost u proizvodnji mesa. Njegove glavne komponente su AGV (automatizovano vođeno vozilo) sa robotskom rukom koja zamenjuje radnike u svim mogućim situacijama. Sledljivost je postignuta upotrebom NFC i RFID oznaka na svakoj kukici za meso i kutiji za meso, kao i distribucijom čitača tokom celog proizvodnog procesa.\nU ime kompanije “NO Solutions” iz Novog Sada, na projektu dizajniranja radili su Mitrovčani, Nikola Obradović, direktor kompanije, dr Zdravko Ivanković, arhitekta softvera, Radivoj Đorđić, projektni finansijski menadžer, Dejan Krsmanović i Saša Sudar kao deo projektnog tima.\nKompanija “Nedeljković”, klanica i prerađivač mesa iz Šašinaca, sela pored Mitrovice, koja je osnovana je 1989. godine, bila je mesto gde su izvedeni ogledi sa robotima.\nNa projektu dizajniranja i izrade robota pored kompanije “NO Solutions” iz Novog Sada, učestvovali su i Univerzitet Heidelberg iz Nemačke i Fakultet tehničkih nauka Univerziteta u Novom Sadu, koga su zastupali Vladimir Todorović, dr Marinko Maslarić i dr Mirko Raković, zadnja dva Mitrovčani.\nPrethodni tekstKoncert u Gradskom parku u čast donatorima klavira\nSledeći tekstTuristička ruta “Putevima rimskih imperatora” kroz 10 gradova – Mitrovica jedan od njih


Nova tehnologija povećala cenu vode u Užicu - Ekonomija - Dnevni list Danas\nPočetna » Ekonomija » Nova tehnologija povećala cenu vode u Užicu\nNakon što je Ujedinjena opozicija Srbije u Užicu zatražila od gradske vlasti da, kako je navela, „povuče sramnu odluku“ o poskupljenju vode i usluge korišćenja kanalizacije za 18 odsto, reagovali su gradski čelnici.\n2Piše: N.Kovačević 30. septembra 2020. 16.49\nOni su danas poručili da je poskupljenje opravdano, zbog povećanih troškova prerade vode u nedavno rekonstruisanom i dograđenom postrojenju.\n„Fabrika vode je jedna od najsavremenijih i koristi metode koje višestruko povećavaju cenu vode, nego što je to bilo ranije. Drugi razlog je taj što novac od poskupljenja želimo da uložimo u zamenu dotrajale vodovodne mreže“, rekao je Ivan Stanisavljević, gradski većnik i dodao da je Gradsko veće uvažilo predlog Nadzornog odbora JKP Vodovod o poskupljenju od 1.oktobra ove godine.\nOn je dodao da je Skupština grada usvojila finanijski plan poslovanja JKP Vodovod za ovu godinu sa povećanjem cene vode od 15 odsto, što znači, kako je dodao, da je voda trebalo da poskupi 1.januara 2020. godine, ali da je gradsko rukovodstvo to prolongiralo, zbog epidemije korona virusa i negativnog uticaja na budžete građana.\n„Povećanje od 18 odsto možda deluje veliko, ali je ono rešenje između dobrobiti građana i JKP Vodovod. Prosečni mesečni račun za domaćinstvo biće uvećan za 150 dinara i neće biti veliki udar na budžete građana“, ocenio je Stanisavljević i istakao da je cena za privredu, i pored poskupljenja, sada niža nego 2016. godine kada je bila snižena za 25 odsto.\nDirektor JKP Vodovod Duško Ljujić je naveo je da ranija cena nije omogućavala tom preduzeću „ozbiljniju obnovu vodovodne i kanalizacione mreže“.\n„Gledali smo da povećanje ne bude udar na kućne budžete. Domaćinstvo u Užicu u proseku mesečno troši 14 kubika vode i sa povećanjem cene to je uvećanje računa za 150 dinara. To nije veliki izdatak za domaćinstva, a za Vodovod će to značiti dodatnih 30 miliona dinara, koje će moći da uloži u obnavljanje vodovodne i kanalizacione infrastrukture“, kazao je Ljujić.\nOn je naveo da će užičko domaćinstvo, sa prosečnim potrošnjom od 14 kubika vode i troškovima za korišćenje kanalizacije, ubuduće plaćati mesečno 1.143 dinara sa PDV-om, a da za istu količinu vode domaćintsvo u Čačku plaća 1.009, Kraljevu 1.187, Beogradu 1.232 dinara, Kruševcu 1.256, dok u Loznici, za koju je rekao da nema fabriku vode, već vodu samo hloriše, 1.470 dinara.\nNavdeći da građani duguju Vodovodu oko 120 miliona dinara i da su zbog tuga tuženi, te da ima i onih koji duguju i 500.000 dinara još od 2008. godine, Ljujić je rekao da je to veliki problem za poslovanje tog preduzeća i najavio da će oni koji ne plaćaju račune biti isključeni sa mreže ili će im se ograničiti potrošnja vode.\nStanisavljević i Ljujić/Foto: Danas\nPoskupljenje, Užice, Voda\nSvi kažu da nije udar na kućni budžet šta je to 150 din,tako će da kažu i ovi za struju ,TV,porez,i šta sve još pa izračunajte koliko je to a kad treba da povećaju penziju hvale se da će da je povećaju za čitavih 5 odsto,nema drugog rešenja nego svi na ulic\n01. oktobra 2020. u 15.23\nOk, nije problem. Samo da znamo da nam niko drugi nepravi i nepoklanja nego sami placamo. Posto sami placamo intresuje nas svaki dinar i kompletan uvid u troskove.


02.09.2021 u 14:38\nU Gornjem Milanovcu normalizovano vodosnabdevanje i ukinuta vanredna situacija\nGORNjI MILANOVAC – U Gornjem Milanovcu je ukinuta vanredna situacija koja je bila uvedena zbog problema u vodosnabdevanju, odlučeno je na današnjoj sednici opštinskog Štaba za vanrede situacije. Odluka je doneta na osnovu procene da su obezbeđeni uslovi za normalizaciju redovnog vodosnabdevanja stanovništva vodom za piće sa regionalnog vodosistema „Rzav” i lokalnog Vodovoda. U Gornjem Milanovcu su 29. jula uvedene restrikcije u potrošnji vode a 20 dana kasnije i vanredna situacija zbog smanjene isporuke vode sa regionalnog vodosistema „Rzav” u Arilju sa koga se ta opština snabdeva vodom, prenosi Beta. U okviru vanredne situacije u Goranjem Milanovcu je bilo zabranjeno korišćenje vode iz gradskog vodovoda za pranje ulica, trotoara, automobila, zalivanje bašta, dvorišta i zasada voća\n19.07.2020 u 13:25\nMuškarac poginuo u nesreći kod Gornjeg Milanovca\nGORNjI MILANOVAC – Jedna osoba je poginula, a dve su povređene u saobraćajnoj nesreći koja se noćas dogodila na Ibarskoj magistrali nedaleko od Gornjeg Milanovca, prenose mediji. Prema navodima direktora Opšte bolnice u Gornjem Milanovcu, muškarac koji je dovezen bio je bez znakova života, javlja Tanjug. Dve mlađe ženske osobe su posle prijema u gornjomilanovačku bolnicu zbog dodatne dijagnostike prebačene u Klinički centar u Kragujevcu.\n19.03.2020 u 17:14\nPrvi slučaj koronavirusa u Gornjem Milanovcu\nGornji Milanovac - U Gornjem Milanovcu je registrovan prvi slučaj koronavirusa, a kako je ispričao predsednik te Opštine Dejan Kovačević zaražena osoba se nalazi na kućnom lečenju i za sada ima blage simptome. Kovačević je za Tanjug ispričao da ta osoba nije putovala u inostranstvo, već da se zarazila u kontaktu sa ranije zaraženim osobama iz Čačka dodajući da se u Gornjem Milanovcu još jedna petočlana porodica, koja je bila u kontaktu sa zaraženima sa područja Čačka nalazi u izolaciji. Oko 50 osoba koje su došle iz inostranstva nalaze se u samoizolaciji, a kako je naveo Kovačević sa pripadnicima Ministarstva unutrašnjih poslova sprovode se mere da ne bi došlo do kršenja samoizolacije. Od proglašenja vanrednog stanja javno komunalno preduzeće u Gornjem Milanovcu vrši dezinfekciju\n01.02.2020 u 20:38\nGornji Milanovac - Šleper se prevrnuo na auto-putu „Miloš Veliki” kod Ručića u opštini Gornji Milanovac, a vozač je zadobio povrede. U smeru prema Beogradu, zbog udesa, formirale su se kilometarske kolone, javlja RTS. Na auto-putu „Miloš Veliki” je u 18.40 kod Ručića došlo do prevrtanja šlepera marke „skanija” novopazarskih registarskih oznaka. Vozač T. R. je zadobio povrede. Hitna pomoć je stigla na lice mesta. Saobraćajna policija obavila je uviđaj, prenosi Tanjug.\n31.01.2020 u 19:09\nObuka vezista u Gornjem Milanovcu (FOTO)\nVojnici na dobrovoljnom služenju vojnog roka generacije „septembar” , „decembar”, kao i za slušaoci klase rezervnih oficira, nalaze se u u Centru za obuku veze i informatike u Gornjem Milanovcu na individualnoj specijalističkoj obuci u rukovanju uređajima iz sistema telekomunikacije. Obuku pohađaju vojnici specijalnosti teleprinterista, radio-teleprinterista, radio-relejci i telefonisti-linijaši, navodi se u saopštenju Ministarstva odbrane. Postavljanje telekomunikacionih centara i obezbeđenje sigurnih i neprekidnih komunikacija za potrebe komandovanja osnovna je namena jedinica službe telekomunikacija. Upravo zato radne tačke po kojima je sproveden deo obuke podrazumevale su i uvežbavanje slepog kucanja radi dostizanja potrebne brzine otpremanja šifrovanih i\n26.09.2019 u 21:02\nZatvorena Kuća srpsko-norveškog prijateljstva\nKuća srpsko-norveškog prijateljstva zatvorena je juče, jer joj je isključena struja zbog, kako je nezvanično saznao portal Gmin„fo” , višemilionskog duga. Portal je objavio da je kuća sinoć bila u mraku, na terasi je stajalo obaveštenje da re„storan ne radi”, a vrata su bila zaključana, prenosi Beta. Kuća srpsko-norveškog prijateljstva bila je predmet ogromnog interesovanja javnosti pre nepunih godinu dana, kada je zbog dugovanja prema bivšim radnicima bila zakazana njena prodaja. Dugove je napravilo Društvo srpsko-norveškog prijateljstva, koje je njime gazdovalo od otvaranja ovog objekta 1987. godine. Posle višemesečnih natezanja, Opština Gornji Milanovac je 25. februara ove godine postala vlasnik ovog objekta za nepunih 12 miliona dinara, a predsednik opštine Dejan Kovačević\n03.07.2019 u 17:02\nPRANjANI - Nema sumnje da će prvi Sabor violinista Srbije, zakazan za 16, 17. i 18. avgust ove godine, biti istorijski i ostati upisan kao osnivački. Okupljanje gostiju počeće ranije, u četvrtak, kada će se u suvoborskoj varošici podložiti zemljani lonac za Ginisa u kojem će se za saboraše krčkati 560 litara svadbarskog kupusa, u pripremi mrčajevačkih aščija na čelu sa Milunom Tošićem i Ljubišom Spasovićem. Dizanje saborskih zastava zakazano je u petak, 16. avgusta, u 13 sati, u središtu varošice, gde će na jarbol pored takovske zastave iz Drugog srpskog ustanka, novo znamenje uz zvuke himne „Svilen konac” podići predsednik opštine Gornji Milanovac Dejan Kovačević. „Veoma prilježno se spremamo, očekujemo u Pranjanima desetine hiljada gostiju iz cele Srbije, od Subotice do Vranja.\n17.10.2021 u 18:40


Uposlenica KPZ Sarajevo uhapšena zbog lažne diplome\nPretresen je stambeni objekat koji koristi osumnjičena\nPolicijski službenici Federalne uprave policije danas su pod nadzorom Kantonalnog tužilaštva Kantona Sarajevo poduzimali mjere i radnje iz svoje nadležnosti i tom prilikom su lišili slobode bivšu uposlenicu Kazneno-popravnog zavoda u Sarajevu inicijala E.H. (1958.) koja se sumnjiči za počinjenje krivičnih djela “krivotvorenje isprave” i “prijevara” iz Krivičnog zakona FBiH.\nIz FUP-a navode da osnovi sumnje proizilaze iz činjenice da je osumnjičena E.H. protupravno pribavila lažnu diplomu Ekonomskog fakulteta Univerziteta u Sarajevu, koju je potom koristila kao dokaz završene visoke škoske spreme prilikom zaposlenja u različitim institucijama od 2008. do jula 2019., a čime je oštetila budžete Federacije Bosne i Hercegovine i Kantona Sarajevo za neutvrđen novčani iznos.\nU sklopu navedenih aktivnosti, a po Naredbi Općinskog suda u Sarajevu, pretresen je stambeni objekat koji koristi osumnjičena, pri čemu su pronađeni i oduzeti predmeti koji su traženi naredbom Suda, a koji će biti korišteni kao dokaz u krivičnom postupku.\nOsoba lišena slobode je kriminalistički obrađena u službenim prostorijama Federalne uprave policije, te je u zakonskom roku predata uz Izvještaj o počinjenom krivičnom djelu na dalju nadležnost Kantonalnom tužilaštvu Kantona Sarajevo, saopćeno je iz FUP-a.\nLažnom diplomom koju je platio 1.500 KM zasnovao radni odnos


20-05-2019 17:30 Ratni izveštaji Sirija / Irak Svet Planeta Video\nSirijska armija uspešno čisti zamaskirane pozicije terorista vođenim raketama sovjetske/ruske proizvodnje. U ovim sukobima teroristi trpe osetne gubitke, od kojih je dobar deo sa prostora Kavkaza ali i Balkana. Pripadnici sirijske 4-te divizije su pomoću vođene rakete lansirane iz protivtenkovskog raketnog sistema "Konkurs" uništili poziciju na kojoj se nalazio snajperista. Snajperska tačka je locirana u rejonu naseljenog mesta Kabani.\nUbistvo šiptarskog teroriste u Siriji (Foto: Jutjub)\nInače, u ovom regionu su aktivni islamistički odredi koji su sastavljeni od inostranih boraca. Ovde je registrovano prisustvo ekstremista sa Kavkaza, ali i sa Balkana. Kavkazci su okupljeni oko grupe "Emirat Kavkaz", dok sa Balkana najviše ima Šiptara koji su okupljeni oko grupe "DŽemat Albani". Na ovom potezu su registrovani islamistički borci sa prostora Srbije (Kosovo i Metohija), ali ih ima i iz Albanije, Severne Makedonije i Crne Gore.\nTako je pre nekoliko dana likvidiran jedan pripadnik odreda "DŽemat Islami" koji je u Siriju došao iz Prištine. Prema sirijskim izvorima tom prilikom je likvidiran 23-godišnji ekstremista Ron Emini (Muhamed Albani) rodom iz Prištine. On se nalazio u sastavu grupe "DŽemat Albani" koja se nalazi u okviru "Hadžat Tahrir Al-Šama" (Al-Kaida Sirija).


Jeftini letovi iz Atine - Avio karte Atina - eSky.rs\nAvio karte iz Atine\nPretražite letove iz Atine\nProverite najbolje prilike za letove iz Atine\n✔ Postoje li posebne ponude za letove iz Atine na eSky.rs?\n✔ Mogu li se pobrinuti za osiguranje prilikom rezervacije leta iz Atine?\n✔ Ako rezervišem let iz Atine, mogu li da rezervišem ujedno i smeštaj?\n✔ Koje avio-kompanije nude letove iz Atine?\nBudite sigurni, da na eSky.rs ponuda letova iz Atine uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Atini\nPopularne avio kompanije iz Atine\nRed letenja:\tAtina\nJeftini letovi do Grčke Jeftini letovi iz Grčke Jeftini letovi za Rodos Jeftini letovi iz Rodosa Jeftini letovi za Baubau Jeftini letovi iz Baubaua\nJeftini letovi do Burkine Faso Jeftini letovi iz Burkine Faso Jeftini letovi do Campbell River Harbour Airport Jeftini letovi od Campbell River Harbour Airport


Selaković na sednici SB UN o Kosovu osudio stanje srpske baštine\nŠef srpske diplomatije Nikola Selaković danas je u obraćanju na video sednici Saveta bezbednosti UN o izveštaj o radu misije UNMIK-a osudio stanje sprske baštine na Kosovu.\n“Samo tokom dve nedelje sedam pravoslavnih zdanja na Kosovu našlo se na meti vandala”, rekao je Selaković i naglasio slučaj manastira Dečani.\nPrema njegovim rečima, ponižavajuće je stanje u kojem se nalazi srpska kulturna i duhovna baština na Kosovu.\nŠef srpske diplomatije je rekao da to uključuje i četiri spomenika koji su uvršteni na spisak svetske baštine Organizacije UN za obrazovanje, kulturu i nauku (UNESKO) – Visoki Dečani, Bogorodica Ljeviška, Gračanica i Pećka Patrijaršija”. Dodao je manastir Visoki Dečani najčešće na meti napada kao deo kulturne baštine na Kosovu.\n“Umesto rešenja za problem ugroženosti srpske baštine, koja je i vredan deo evropskog nasledja hrišćanstva, Priština je reagovala negacijom problema i tvrdnjom da je samoproglašeno Kosovo oaza verske tolerancije i multikulturalnosti”, rekao je Selaković u obraćanju na engleskom jeziku.\nOcenio je da je takvim pristupom Prištine, srpska kulturna baština dodatno ugrožena.\nPrema njegovim rečima, čitav slučaj prerastao je u potpuni “apsurd”, jer je nevladina organizacija koja sebe naziva “Savet za zaštitu ljudskih prava i sloboda, inače bliska političkim strukturama u Prištini, prošlog vikenda zatražila da se protiv igumana manastira Dečani Save Janjića pokrene istraga zbog ratnih zločina”.\nSelaković je na početku obraćanja osudio isticanje zastave Kosova predstavnice Donike Gervalje (Gervala) i ocenio da to predstavlja “flagrantno kršenje pravila Saveta bezbednosti UN”.\nKosovo “zloupotrebljava video sednicu što je apsolutno neprihvatljivo i predstavlja flagrantno kršenje pravila Saveta bezebdnosti UN”, rekao je Selaković i pozvao na preduzimanje neophodnih koraka da bi se sprečile takve “zloupotrebe” u budućnosti.\nPrenos video sednice nakratko je prekinut pošto je predstavnik Rusije Dimitrij Poljanski zatražio da predstavnica Prištine promeni ili ukloni zastavu Kosova navodeći da “Kosovo nije opštepriznata država”. Poljanski je rekao da je Kosovo teritorija i da osam članica Saveta bezbednosti UN ne priznaje Kosovo kao državu.\nNa sednici, koja je održan onlajn zbog epidemije korona virusa, razmotren je novi šestomesečni izveštaj o radu misije UNMIK-a, koji obuhvata period od 16. septembra 2020. do 15. marta 2021. godine.\nIzveštaj koji je sačinio generalni sekretar UN Antonio Gutereš (Guterres) predstavio je šef UNMIK-a Zahir Tanin, koji je izmedju ostalog rekao da samo iskren i smislen dijalog Beograda i Prištine može da dovede do poboljšanja odnosa i ostvarivanju obostranog interesa.


Fare i FvH objavljuju dodelu grantova za projekte borbe protiv homofobije u fudbalu - Fare network Fare i FvH objavljuju dodelu grantova za projekte borbe protiv homofobije u fudbalu - Fare network\nFare i FvH objavljuju dodelu grantova za projekte borbe protiv homofobije u fudbalu10 December 2015\nSve nevladine organizacije koje se bave promicanjem ljudskih prava, neformalne grupe, navijačke grupe, udruženja mladih i ostali su pozvani da predlože aktivnosti i apliciraju za jedan od dvadeset manjih grantova u vrednosti do 400 evra.\nPredložene aktivnosti bi trebale da budu u skladu sa ciljevima kampanje Meseca borbe protiv homofobije i transfobije u fudbalu, praveći fudbal sigurnim i prihvatajućim mestom za LGBT osobe, stvarajući prilike za njih u fudbalu i sportu uopće, kao i slaveći različitosti među ljudima.\nU 2015. godini hiljade ljudi u Engleskoj, Španiji, Belgiji, Francuskoj i Poljskoj su se pridružili ovim inicijativama suzbijanja diskriminacije bazirane na seksualnom i rodnom identitetu, a kroz poslednjih pet godina ovaj historijski mesec za LGBT zajednicu dobio je široki internacionalni karakter.\n“Svake godine u Velikoj Britaniji sarađujemo sa profesionalnim klubovima na suzbijanju diskriminacije LGBT osoba u fudbalu i to nam pomaže da našu poruku o inkluziji pošaljemo celom svetu. Također, znamo da nemaju samo klubovi odgovornost stvaranja fudbala prihvatajućim za sve, nego da su i navijači, edukatori i ostale grupe građana takođe važne u pomoći da se naprave promene u društvu.“ – kazala je direktorica FvH Lou Englefield.\nRok za apliciranje je 31. decembar 2015. godine putem web stranice www.footballvhomophobia.com, a uspješni aplikanti će biti obavešteni do 4. januara 2016. godine.


Amerika zabrinuta zbog burnog razvitka kineskih nuklearnih snaga | Vestinet.rs\nPočetna SVET\tAmerika zabrinuta zbog burnog razvitka kineskih nuklearnih snaga\nAmerika zabrinuta zbog burnog razvitka kineskih nuklearnih snaga\nKineske nuklearne snage burno se razvijaju i predstavljaće pretnju vojnim snagama i bazama SAD u zapadnom delu Tihog okeana najkasnije za deset godina.\nOva procena sadržana je u izveštaju Američko-kineske komisije za ekonomiju i bezbednost. Reč je o komisiji vlade SAD, a izvode iz njenog izveštaja objavio je Defense News.\nU istom izveštaju se naglašava da će Kina u istom roku biti u stanju da obara vojne satelite SAD. I kinetičkim oružjem, i laserima i „radioelektronskim uticajem”.\n„Tokom 2014. godine, Kina je nastavila da razvija kosmički program sa ambicijom da parira informativnoj nadmoći SAD, a takođe sa namerom da bude u stanju da onesposobljava američke satelite ako to bude neophodno” – ukazuje se u istom izveštaju.\nAmeričko-kineska komisija takođe procenjuje da Kina – razvijajući kosmičko oružje – nastoji da podigne nivo svojih snaga za strateško obuzdavanje i da na taj način upozori SAD i druge zemlje da se ne mešaju u njene unutrašnje stvari.\nU izveštaju Komisije je posebna pažnja posvećena „pretećom rastu” kineskog nuklearnog vojnog potencijala. Uz isticanje da će nuklearne snage Kine tokom narednih pet godina brzo rasti i modernizovati svoje arsenale, što će zvaničnom Pekingu dati dodatne vojne i spoljnopolitičke instrumente, a istovremeno slabiti uticaj SAD. Naročito, kako je podvučeno, povodom Japana.\nKomisija je upozorila Pentagon i Belu kuću da će kroz tri do pet godina nuklearni program Kine postati „još smrtonosniji” zahvaljujući razvoju mobilnih nuklearnih snaga i uvođenju u upotrebu pet atomskih podmornica od kojih će svaka nositi po 12 interkontinentalnih balističkih raketa sa deljivim bojevim glavama (bombama) koje će se samostalno navoditi na ciljeve.\nProšle godine je Pentagon objavio da nuklearni arsenal Kine čini 50-75 interkontinentalnih balističkih raketa. Upozorio je istovremeno da Peking u narednih 15 godina može raspolagati sa 100 raketa koje su u stanju da dosegnu teritoriju Sjedinjenih Država.\nAmeričko-kineska komisija posebno je ukazala da Peking radi na proizvodnji reaktivne hipersonične krstareće rakete koja treba da postane udarno oružje protiv američkih nosača aviona i drugih ratnih brodova.\nU njenom izveštaju se upozorava da bi kineski nuklearni napad na Los Anđeles doveo do njegovog potpunog uništenja, a da bi šanse za preživljavanje u radijusu od 1200-1400 kilometara bile „faktički nulte”.\nČetiri godine je živeo sa glavoboljom: Lekari su se zaprepastili kada su pronašli uzrok!


Vučević: Za Crveni krst grad obezbedio 2.400 paketa pomoći\n► Vučević: Za Crveni krst grad obezbedio 2.400 paketa pomoći\n26.11.2015 Novi Sad\nGrad Novi Sad obezbedio je 1.200 prehrambenih i 1.200 higijenskih paketa, kao i 600 kubika ogrevnog drveta koji su danas uručeni gradskoj organizaciji Crvenog krsta.\nPomoć Crvenom krstu uručio je gradonačelnik Novog Sada Milos Vučević koji je rekao da će tu pomoć dobiti oko 2.500 socijalno ugorženih porodica sa teritorije Novog Sada, odnosno 5.000 direktnih korisnika.\nPomoć je uručena u okviru Projekta direktnog ublažavanja siromaštva.\n"Na inicijativu Crvenog krsta Gradska uprava za dečju i socijalnu zaštitu i ove godine je učinila napor da u okviru Projekta direktnog ublažvanja siromaštva obezbedi ovu dodatnu pomoć", rekao je Vučević.\nOn je dodao da je ponosan što je grad Novi Sad pokazao solidarnost i istakao da "nažalost još uvek ima ljudi koji izuzetno teško žive i kojima je potrebna pomoć", tako da, kako je rekao, svi moramo biti solidarni i pomoći da se svi ti problemi reše.\nPrema Vučevićevim rečima, Novi Sad izdvaja najvise sredstava za socijalnu zaštitu od svih lokalnih samouprava u Srbiji.\nTa sredstva, kako je istakao, iznose oko pet odsto od gradskog budžeta dok ostale lokalne samouprave u proseku izdvajaju oko dva odsto\n"Tolika izdvajanja za socijalnu pomoć govori o tome da grad vodi odgovornu socijalnu politiku", rekao je Vučević.\nV.D načelnika Gradske uprave za dečju i socijalu zaštitu Nebojša Krezović je rekao da sredstava koje grad izdvaja za socijalnu zaštitu iznose oko 1,2 milijarde dinara.\nSekretar Crvenog krsta Novog Sada Dragan Lazić istakao je da pored ove pomoći, grad finansira i rad narodne kuhinje u kojoj se svakodnevno pripremi 600 obroka i 800 lanč paketa.\n"Iz magacina Crvenog krsta Novi Sad od početka ove godine izašlo je oko 800.000 tona robe, a pomagali smo i centre za prijem migranata, kao i druge ustanove u celoj Srbiji kojima je pomoć bila potrebna", rekao je Lazić.


Srbija Info - Izdavanje, Dvosoban, nov, lux stan, Autokomanda\nNEKRETNINE Stanovi Izdavanje, Dvosoban, nov, lux stan, Autokomanda\nIzdavanje, Dvosoban, nov, lux stan, Autokomanda\nStan se nalazi u mirnom delu Voždovca, nedaleko od Autokomande. Izgrađen je 2012 god.i potpuno je nov, opremljen potpuno novim nameštajem i tehnikom. Veoma je pogodan za studente, obzirom da je u neposrednoj blizini Saobracajnog fakulteta, Veterinarskog fakulteta, FON-a, Fakulteta politickih nauka.., kao i za manju porodicu. Ono što ovaj stan izdvaja u odnosu na druge je pre svega kvalitet izgradnje sa jako dobrom izolacijom i organizacijom prostora, kao i naravno njigova lokacija. Udaljen je od Slavije svega 10min.tramvajskim linijama 9,10,14,kao i autobuskim 33,17,18,25,39 koje vode ka Novom Beogradu, Zemunu...\nKataloški broj: 27349\nŠifra oglasa: 31613527561


Uhapšeni Nemci na Kosmetu su špijuni BND\nMondo\t28.11.2008 15:47\nVlada kancelarke Angele Merkel saopštila je poslanicima Bundestaga da su trojica Nemaca uhapšeni na Kosovu i Metohiji, pripadnici nemačke obaveštajne službe BND, potvrdio je u četvrtak u Berlinu čelnik parlamentarnog komiteta Tomas Operman.\nNemci su uhapšeni prošle nedelje pod sumnjom da su bacili eksploziv na zgradu Međunarodne civilne kancelarije (MCK) u Prištini.\n"Oni su tamo radili za BND", rekao je Operman novinarima posle sastanka komiteta koji, prema navodima Rojtersa, zadužen da "nagleda obaveštajne operacije".\nOperman, član Socijaldemokratske partije i partner u koalicionoj vladi kancelarke Merkel je odbio da iznese koji je bio zadatak trojice pripadnika BND na Kosmetu.\nPrema Opermanu, ne postoje indicije da su trojica nemačkih operativca imala bilo kakve veze sa napadom na MCK zbog čega je on zatražio da budu odmah oslobođeni.\nVlasti na Kosmetu drže Nemce već devet dana u nehumanim uslovima, a to "hapšenje je misterija", naveo je Operman.\nMakedonska novinska agencija MIA prenela je nemačke medije, da su zvaničnici u Prištini izjavili da bi uhapšeni mogli da budu oslobođeni zbog nedostatka dokaza.\nKosovski Vrhovni sud je formirao u četvrtak specijalnu komisiju koja treba da odluči da li će oni biti oslobođeni, a sudija tog suda Anton Nokaj izjavio je novinarima da će danas taj predmet biti predat međunarodnom sudiji Vinu Bolelu koji će doneti konačnu odluku, navela je MIA.\nKako je javila dopisnica Tanjuga iz Berlina, nemačka štampa navodi da bi operativci BND, najkasnije tokom vikenda mogli biti oslobođeni.\nPozivajući se na vladine zvaničnike u Prištini, "Zidojče cajtung" piše u izdanju od petka da će trojica biti oslobođena u nedostatku dokaza i da će avionom otputovati za Berlin.


Da li znate – osiguranje je za sve ove profesije OBAVEZNO - Osiguranik.com\nKada je reč o obaveznom osiguranju, prva asocijacija većini nas je svakako obavezno osiguranje od autoodgovornosti, bez kojeg nijedno vozilo u Republici Srbiji ne može biti registrovano. Međutim, malo je poznato da postoji nekoliko desetina profesija za koje je raznim zakonima propisano da MORAJU imati obavezno osiguranje da bi uopšte obavljali svoje delatnosti. Bilo da je reč o fizičkim ili pravnim licima.\nTurističke agencije su obavezne da kao organizator putovanja za svakog putnika, odnosno ugovoreno turističko putovanje, obezbede garanciju putovanja o čemu izdaju potvrdu. Takođe, nijedna turistička agencija ne može dobiti licencu bez propisane garancije putovanja za slučaj insolventnosi i radi naknade štete putniku nastale neipunjenjem, delimičnim ispunjenjem ili neurednim ispunjenjem ugovornih obaveza, koja glasi na najmanje 300.000 evra.\nPosebnim zakonima zaključeno osiguranje moraju imati i prevoznici u vazdušnom, železničkom i brodskom saobraćaju.\nJedna od „najsvežijih“ profesija za koju je neophodno osiguranje su licencirani profesionalni upravnici zgrada, koji su po Zakonu o stanovanju iz 2016. godine dužni da zaključe ugovor o osiguranju od profesionalne odgovornosti na bar tri godine, a godišnja suma osiguranja iznosi najmanje 10.000 evra. Bez takve polise osiguranja ne mogu dobiti niti obnoviti licencu.\nSlične odredbe važe i za licencirane procenitelje koji po Zakonu o proceniteljima vrednosti nekretnina iz iste godine moraju takođe da imaju zaključen ugovor o osiguranju od profesionalne odgovornosti, bez koje ne mogu ni da dobiju licencu. Ugovor takođe mora biti na najmanje tri godine, a pošto je njihova odgovornost mnogo veća, osigurana godišnja suma iznosi bar 50.000 evra.\nUkoliko prodajete ili kupujete nekretninu, važno je znati i da su posrednici u prometu i zakupu nepokretnosti obavezni da budu osigurani od odgovornosti za štetu koja bi mogla da nastane kao posledica neispunjenja ugovornih obaveza. I to dvostruko odgovorni – svotom od bar 15.000 evra po osiguranom slučaju, kao i sa najmanje 45.000 evra za sve odštetne zahteve u jednog godini osiguranja.\nProfesija javnih izvršitelja takođe spada u korpus onih čiji se rad mora obezbediti ugovorom o osiguranju za štetu koju bi svojom delatnošću mogao da načini dugom licu. U tom smislu moraju imati osiguranje od odgovornosti na sumu od najmanje 100.000 evra, a osim javnih izvršitelja, ovo osiguranje obuhvata i greške zamenika javnog izvršitelja i drugih koji rade kod, u ime i za račun javnog izvršitelja.\nMeđu onima koji se moraju osigurati od odgovornosti za načinjenu štetu su i zagađivači čije postrojenje ili sama delatnost predstavlja visok stepen opasnosti po zdravlje ljudi i životnu sredinu. Posebno po Zakonu o zaštiti od jonizujućeg zračenja, nosilac licence za obavljanje nuklearne aktivnosti mora zaključiti i održavati osiguranje za pokriće svoje odgovornosti za nuklearnu štetu.\nSvi depoziti u Srbiji manji od 50.000 evra, položeni u srpskim bankama, takođe su obavezno osigurani.\nNa spisku obaveznih osiguranika su i zdravstvene ustanove i sponzori kliničkih istraživanja koji moraju osigurati učesnike u istraživanjima za slučaj nastanka štete po njihovo zdravlje.\nJedna od profesija sa obaveznim osiguranjem delatnosti su i revizori, o čemu smo pisali u posebnom tekstu.\nObaveznom osiguranju podležu i sertifikaciona tela za izdavanje elktronskih sertifikata, primaoci lizinga koji moraju osigurati predmet lizinga, kao i vlasnici hipoteke koji su u obavezi da osiguraju predmet hipoteke od svih uobičajenih rizika pre zaključenja ugovora o hipoteci.\nObavezno osiguranje od profeseionalne odgovornosti moraju imati i stečajni upravnici i to na bar 30.000 evra, a takva obaveza važi i za advokate, javne beležnike i građevinske inženjere i projektante..\nNapokon, iako im je to posao, i sami delatnici u osiguranju, moraju da se osiguraju. Prema Zakonu o osiguranju, osnivači društava za posredovanje u osiguranju moraju imati ugovor o osiguranju od profesionalne odgovornosti za štete koje nastanu obavljanjem delatnosti ili bezuslovnu garanciju banke na sumu od najamanje 200.000 evra.\nZa sve vrste osiguranja od opšte ili profesionalne odgovornosti uporedni prikaz ponuda sa tržišta možete i dobiti putem našeg sjata, slanjem zahteva preko sledećeg linka: Upitnik za osiguranje od opšte i profesionalne odgovornosti.\nJedan komentar na “Da li znate – osiguranje je za sve ove profesije OBAVEZNO”\n25.05.2018 u 16:46\nMislim da je osiguranje odlična stvar. Sada skoro sve firme uvode osiguranje što je jako dobra odluka, jer nažalost nikada ne možete znati šta vas sutra čeka.


IT stručnjaci sa trona skinuli bankare - NTV Arena\nPrema podacima Zavoda za statistiku RS, prosječna neto plata u oblasti informacija i komunikacija u januaru ove godine bila je veća za 146 maraka u odnosu na decembar, a za čak 455 maraka u odnosu na januar prošle godine.\nSekretar granskog Udruženja za informaciono-komunikacione tehnologije u Privrednoj komori RS Slobodan Dragičević kaže da podaci o platama govore da je IT sektor jako razvijen.\n– Naši stručnjaci rade za razvijena strana tržišta. Strane zemlje trenutno koriste intelektualnu snagu i sposobnosti naših stručnjaka iz ove oblasti za digitalizaciju svoje privrede – rekao je Dragičević. Trenutno tržište rada svuda u svijetu, kako ističe, vapi za IT stručnjacima, a dobre plate prilika su da mladi ostanu ovdje da rade i grade budućnost.\nStručni saradnik za ekonomska pitanja u Savezu sindikata RS Božana Radošević kaže da je bitno napomenuti da se, kada se govori o visini plata u Srpskoj, ni za jednu radničku platu ne može reći da je visoka.\nSlobodan Dragičević ističe da analize koje je sproveo njihov sektor za 2020. godinu pokazuju da je za 65 odsto povećano investiranje IKT kompanija u nekretnine.\nTags: plata, plate, rs, zemlja\nEpidemiološka situacija ima naznake smirivanja\nU Srpskoj novozaraženih 70, preminulo šest osoba


MLEKARA ŠABAC Kako kvalitetom zavodimo potrošača – Plodna Zemlja\nMLEKARA ŠABAC Kako kvalitetom zavodimo potrošača\nAutor: Maja Bađin, menadžer korporativnih komunikacija u Mlekari Šabac\nNeko bi rekao da su u igri zavođenja reči suvišne, čak i nepoželjne, pa ipak se svi u ovoj nepoznatoj igri – igri bez jasnih pravila, oslanjamo na reči. Tako je i u komunikacijama, kada vaš brend želi da zavede potrošača, trudi se da privuče pažnju na sebe i da postane vidljiviji od drugih, a istovremeno da ostane pristupačan. Pa kako ga onda učiniti privlačnijim od drugih, u mlečnoj industriji, kakva je ona u kojoj ja radim? Verujte, uopšte nije lako, ali inspiriše baš zato što se čini nemogućim. Nije lako od tradicionalnog i dobro poznatog učiniti da se dopadne i onima koji ga nisu sreli do sada… Tim pre što je to brend koji u „miraz“ sa sobom nosi 90 godina iskustva, ne menja svoj ukus decenijama, drži do standarda i vrhunskog kvaliteta, a smatra da ne mora da se dokazuje uvek, svuda i svakome.\nDobro bi bilo da je što više mleka sa farmi gde je ispaša na otvorenom\nMaja Bađin, menadžer korporativnih komunikacija Mlekare Šabac\nKljuč je u zavođenju kroz igru reči, što najbolje znamo moje kolege iz marketinga i ja, a o igri ukusa staraju se naši timovi u proizvodnji, razvoju i kontroli kvaliteta koji uvek imaju neki „tajni“ začin i novi način… za njih nije dovoljno dobro što koristimo tradicionalnu i proverenu recepturu. Oni žele najbolje za svoje proizvode i zato naši timovi odlaze na farme po Srbiji, razmenjuju iskustva sa farmerima, kako bi sirovina bila što kvalitetnija.\nTako je recimo, najveća prednost ako je krava na paši, ona dobija više D vitamina zahvaljujući suncu, a mleko koje daje je kvalitetnije. Želimo da verujemo da je to budućnost mlekarstva u Srbiji jer što više bude farmi koje životinjama omogućavaju ispašu na otvorenom, to će više biti sirovog mleka visokog kvaliteta i mi iz mlečne industrije moći ćemo da razvijamo svoje strategije u pravcu BIO proizvoda i proizvodnje. Do tada, mogu samo da kažem, da UHT mleko Mlekare Šabac zavodi potrošača svojim ukusom i mirisom, a pakovanjem (neko bi rekao „old school“ bez čepa) pokušavamo da očuvamo životnu sredinu jer ni u Švajcarskoj nećete naći pakovanje mleka sa plastikom na sebi…\nZbog pomenutog, nedavno smo organizovali nagradni foto konkurs sa temama: Mladi sir – Ostani mlad, za sirne namaze Sirko i A la Kajmak kampanju Ukusi o kojima se ne raspravlja… za proizvode koji nastaju bez aditiva, konzervansa i veštačkih aroma kao što su Mediteraneo i Mladi sir, Sirko i A la Kajmak kampanju 0% konzervansa. To smo organizovali, zato što i „oni stari“ imaju nešto novo da kažu, da se predstave na neki novi način novim generacijama i potrošačima ili pak da uskoče u voz promena i novih trendova, odluka u pripremi ili konzumiranju hrane, a posebno kada je reč o konzumiranju proizvoda nastalih od prirodnih sirovina i na prirodan način.\nUkus zavodi potrošača, a to nemamo nameru da menjamo\n„Proizvođači namerno prave kratkoročne stvari i izmišljaju nove modele savršeno zadovoljavajućih proizvoda koje bi trebalo da pazarimo, da bismo ostali „in““ kako kaže Juval Noa Harari, autor knjige Sapijens- kratka istorija ljudskog roda. Nasuprot tome, mi u Mlekari Šabac već desetinama godina predano stvaramo proizvode vrhunskog kvaliteta, koji imaju isti ukus od kada su nastali, kreirani sa ciljem da ostanu autentični. Može Vam se desiti da ste jednom probali Sirko sirni namaz, pre recimo 30 godina, da Vam se dopao, pa da ga probate ponovo danas, verujte, ukus je potpuno identičan. Razlike koje postoje, koje su nastale u međuvremenu, su bolja ambalaža, moderniji i atraktivniji dizajn pakovanja i još bolja kontrola kvaliteta koju nam je omogućila savremena tehnologija. Prema tome, ukus,ono što zavodi potrošača, ostaje isti i nemamo nameru da ga menjamo. Nastavljamo tako da zavodimo rečima i ukusima nove potrošače i verujemo da ćemo im biti neodoljivi, a od najboljeg kvaliteta ne odstupamo.\nTagoviFarme Maja Bađin Mlekara Šabac Mleko


CEPORA organizuje radionice vršnjačke edukacije posvećene ljudskim pravima i zdravim navikama za srednje škole : Inkluzija\nCEPORA organizuje radionice vršnjačke edukacije posvećene ljudskim pravima i zdravim navikama za srednje škole\nKako se u periodu krize mladi odnose prema ljudskim pravima? Da li je njihov fokus isključivo na zdravstvenoj situaciji, ili mlade povlače promišljanja o svetu isto kao i pre epidemije, a možda i još snažnije sada kada osećaju da su im određene slobode ograničene? Zbog toga što svet mladih nije stao, Kancelarija za mlade Grada Beograda i CEPORA – Centar za pozitivan razvoj dece i omladine bez preskoka i ove godine organizuju vršnjačke edukacije za tri teme: Ili voziš ili piješ, Ne govoru mržnje i Rodna ravnopravnost.\nTokom jeseni 2020. godine, oko 1.000 učenika srednjih škola proći će kroz radionice kojima se neguju tolerancija, ravnopravnost i odgovornost. Uz poštovanje svih aktuelnih epidemioloških mera, tokom oktobra meseca sprovedene su obuke za vršnjačke edukatore koji će, u malim grupama, voditi radionice sa beogradskim srednjoškolcima. Ukupno će biti obučeno preko 60 edukatora, te će svaka škola u programu imati tim edukatora koji je spreman da realizuje radionice sa svojim vršnjacima. Edukativno-preventivne kampanje su usmerene na borbu protiv govora mržnje i promociju tolerancije, različitosti i rodne ravnopravnosti, kao i na unapređenje bezbedonosne kulture mladih u saobraćaju. Pored obuke, vršnjački edukatori dobijaju i mentorsku podršku CEPORA saradnika, čime se osigurava njihov kvalitet rada, a neguje se prirodna spremnost mladih da o ovim temama razgovaraju sa svojim vršnjacima, pre nego sa odraslim osobama.\n„Program je organizovan i ove godine, s obzirom da su učenici i same srednje škole izrazili želju za dodatnim edukativnim sadržajima i radionicama upravo na ove teme. Kako u pripremi edukatora, tako i u samom izvođenju radionica sa učenicima, obezbedićemo da sve mere prevencije za sprečavanje širenja virusa COVID-19 budu preduzete”, navodi Lidija Bukvić Branković, programska direktorka centra CEPORA.\nProjekat sprovodi CEPORA – Centar za pozitivan razvoj dece i omladine, koji svojim aktivnostima već devet godina doprinosi pozitivnom razvoju dece i omladine i nosilac je brojnih projekata iz ove oblasti.\nViše informacija na kancelarijazamlade.rs


Kovačevski: Zabrana za sve ruske letove ostaje na snazi\nTanjug 6. juna 2022. 15:38\nSKOPLJE – Zvanično Skoplje potvrdilo je danas da nije dozvolilo prelet aviona šefa ruske diplomatije Sergeja Lavrova preko teritorije Severne Makedonije, a premijer Dimitar Kovačevski je pojasnio da se ta zabrana odnosi na sve ruske avio-kompanije i da se avion Lavrova ni po čemu ne razlikuje.\nU Skoplju, međutim, ima i drugačijih mišljenja, pa je lider Levice Dimitar Apasijev kritikovao ovakvu vladinu odluku i poručio da bi Makedonija danas bila poštovana, a ne vazalna teritorija da je Skoplje svojevremeno zabranilo i prelete NATO avijacije kada je bombardovan Beograd.\n„Da ste zabranili makedonsko nebo za NATO avione koji su bombardovali Beograd, na način na koji ste zabranili prelet aviona ruskog ministra spoljni poslova Lavrova na putu za Srbiju, mi bismo bili poštovana država, a ne vazalna teritorija kojom vladaju eksploatori i kvislinzi“, napisao je Apasijev na Fejsbuku.\n„Doneli smo odluku, zabrana preleta ruskih avio-kompanija preko teritorije naše zemlje. Mi smo članica NATO-a, što znači da su odluke koje se donose u NATO-u i naše odluke i da imamo potpuno usklađenu spoljnu politiku sa politikom Evropske unije“, rekao je Kovačevski i dodao:\n„Što se tiče konkretnog leta, nema drugog tretmana u vezi sa odlukom koja je već doneta i koja je na snazi i koja ostaje na snazi“.\nOvim povodom oglasilo se i Ministarstvo spoljnih poslova saopštenjem u kojem stoji da je zabrana za prelet aviona Lavrova doneta u saglasnosti sa odlukom vlade o zatvaranju vazdušnog prostora Severne Makedonije za sve avione ruskih kompanija.


Šarović: Ostao neusaglašen član o “pranju novca”\n07.05.2015. / 18:52\nSARAJEVO, Ministar spoljne trgovine i ekonomskih odnosa BiH Mirko Šarović izjavio je danas da je u Prijedlogu zakona o izmjenama i dopunama Krivičnog zakona BiH ostao neusaglašen jedan član i da će ministri pravde Republike Srpske, Federacije BiH i BiH sutra pokušati da iznađu kvalitetno rješenje za taj član koji bi zadovoljavao sekretarijat Manivala.\nŠarović je rekao novinarima u Sarajevu da je riječ o članu koji definiše koji je to iznos, uslovno rečeno, “pranja novca” koji se smatra ozbiljnim krivičnim djelom, da bi kao ozbiljan bio tretiran od zakonodavnih institucija BiH, a oni koji su manje ozbiljni bili bi tretirani krivičnim zakonodavstvima i sudovima entiteta.\n“Mora da se nađe precizna formula i pokušaće sutra da i to usaglase. Ako usaglase, onda bi 13. maja to trebalo biti na Predstavničkom domu Parlamentarne skupštine BiH, a vjerovatno odmah iza toga i na Domu naroda”, pojasnio je Šarović.\nPrema njegovim riječima, 18. maj je neki “kritičan datum” kada bi Manival trebalo obavijestiti da su usaglašene izmjene u Krivičnom zakonu koje su tražene.\n“Ostao je taj jedan član i nadam se da će se naći i to rješenje, da će se preskočiti i ta prepreka, kako ne bi pali na neku od tih lista, `crnu` ili `sivu`”, rekao je Šarović.\nSavjet ministara BiH odlučio je danas da Prijedlog zakona o izmjenama i dopunama Krivičnog zakona BiH razmatra nakon što ministri pravde u BiH sutra održe sastanak s ciljem usaglašavanja ovog zakona i njegove harmonizacije u BiH, te usklađivanja sa međunarodnim pravom i preporukama Manival komiteta. Srna


LošeNajbolje Srbija je sve starija i svrstava se među 10 zemalja sveta sa najstarijim stanovništvom. Ovakva demografska slika navela nas je da razmislimo o odgovarajućoj zdravstvenoj nezi i kućnom lečenju starih lica.\nTim lekara,medicinskih sestara i Doma zdravlja „Dr Ristić” u mogućnosti je da obezbedi kontinuirani zdravstveni nadzor onima kojima je ovakva vrsta podrške potrebna.\nU okviru organizovanog kućnog lečenja starih predviđen je sledeći program:\nPoseta kućnog-porodičnog lekara opšte medicine jednom mesečno uz merenje krvnog pritiska, EKG snimanje i osnovne laboratorijske analize.\nOrganizacija kompletnog lečenja akutnih bolesti (povišena temperatura, prehlade, glavobolje i sl.) uz potrebne laboratorijske analize, davanje terapije /intramuskularne ili intravenske/ po potrebi.\nPo pravilu, sa starošću dolazi i do promena u zdravstvenim potrebama, veći je stepen rizika oboljevanja i prepuštanja starih samih sebi. Bolesnici sa hroničnim, dugotrajnim oboljenjima mogu uspešno da se leče i u svojim domovima, pa čak i uspešnije nego u bolnici, zato što se nalaze u porodičnom okruženju, u poznatoj socijalnoj sredini. Otpuštanje bolesnika iz bolnice ne treba da znači da je lečenje završeno, već naprotiv, otpust iz bolnice mora da podrazumeva obavezu da se nastavi stručna kontrola zdravlja kroz, takozvano, produženo lečenje kod kuće.\nZa sve najstarije, ali i sve ostale sugrađane u mogućnosti smo da u kućnim uslovima organizujemo :\nOpšte i specijalističke preglede,\nVećinu potrebne prateće dijagnostike – osim one koja se obavlja samo u zdravstvenim ustanovama,\nTerapijske procedure: intramuskularne, intravenske i subcutane injekcije, intravenske infuzije, zamena urinarnih katetera, previjanje...\nUzimanje uzoraka za laboratorijske analize. Za detaljnije informacije, obratite se našem Call centru ili na mail: Ova adresa el. pošte zaštićena je od spam napada, treba omogućiti JavaSkript da biste je videli\nImamo 51 posetilaca koji su trenutno na sajtu\tPočetna Naša delatnost Kućno lečenje


Sportske.net - Rusu se ne odlazi iz Skoplja, najavio rastanak, pa se predomislio!\nIkona je Vardara.\nRuski rukometaš Timur Dibirov produžio je danas ugovor sa makedonskim šampionom Vardarom na još jednu godinu, iako je najavio da će na kraju sezone napustiti skopski klub.\nKako je saopštio Vardar "klupska ikona" nosiće crveno-crni dres, najmanje do juna 2023. godine, uz mogućnost produženja saradnje.\n"Klub i levo krilo Vardara dogovorili su nastavak saradnje, kojom će Rus odigrati 10. sezonu u Skoplju. On je jedan od onih rukometaša sa najdužim stažom u klubu, sa kojim se vezuju najveći klupski uspesi Vardara. Miljenik je publike i veliki motivator ekipe", navodi se u saopštenju kluba.\nDibirov je rekao da je srećan što ostaje u Vardaru i da ne može da zamisli drugi dres i drugi klub.\n"Zahvaljujem se svima na podršci. Dogovorili smo se da nastavimo saradnju i da zajedno postižemo rezultate kao i do sada", istakao je on.\nOn je u Vardar došao 2013. godine i od tada je osvojio sedam titula šampiona i sedam titula u Kupu. Uz to, sa Vardarom je tri puta osvojio Superkup Severne Makedonije, četiri puta regionalnu SEHA ligu i dva puta je sa skopskim klubom bio prvak Evrope.\nTridesetosmogodišnji Dibirov je početkom aprila u intervju za jedan podkast najavio da će na kraju sezone napustiti klub, a u dužem razgovoru je spomenuo i da je nezadovoljan odnosom prema starijim prvotimcima koji godinama nose igru šampionskog tima.\nPre Vardara je igrao za Čehovske medvede od 2004. do 2013., a nastupao je i za reprezentaciju Rusije.


Sponzorstva i donacije - NIS\nKao kompanija koja zajednicu i odgovornost prema zajednici stavlja na prvo mesto, maksimalno smo angažovani na ostvarivanju saradnje koja je u skladu s našim kriterijumima i vrednostima.\nKonstantno težimo ka tome da unapredimo zajednicu u kojoj živimo i podržimo one inicijative koje podstiču poboljšanje kvaliteta i uslova života ljudi.\nNaša Komisija za sponzorstva i donacije razmatra sve vaše inicijative, a pri izboru projekata koje ćemo podržati, prioritet dajemo onim projektima čiji su ciljevi usmereni upravo na aktuelne i opravdane potrebe i probleme stanovništva i koji imaju dugoročan efekat na našu zajednicu.\nMi kao društveno odgovorna kompanija nastojimo da budemo primer ovakvog načina poslovanja, jer je ulaganje u zajednicu najbolja investicija u zajedničku budućnost. U našem radu koji se zasniva na jasnom i efikasnom sistemu kontrole realizacije podržanih inicijativa, razvijamo perspektivnost naše zajednice i unapređujemo naše poslovanje.\nKako bismo razmotrili vašu molbu za sponzorstvo ili donaciju potrebno je da nam dostavite sledeće:\nPopunjenu Izjavu o partnerstvu;\nPopunjenu Specifikaciju budžeta donacije (popunjavati ukoliko se podnosi molba za donaciju, ne popunjavati ako se podnosi molba za sponzorstvo);\nDefinisane sponzorske benefite koje će kompanija NIS a.d. Novi Sad ostvariti tokom trajanja sponzorskog ugovora u promotivnom segmentu\nPrilikom popunjavanja formulara pomoć možete pronaći u Vodiču za popunjavanje Zahteva za donaciju/sponzorstvo.\nSve molbe i sva pitanja se dostavljaju na imejl: sponzorstva.donacije@nis.eu .\nNapominjemo da primaoci donacija mogu biti državni organi, jedinice lokalne samouprave, javna preduzeća, javne ustanove, udruženja kao i druge organizacije i zajednice koje ne ostvaruju dobit, kao i domaće i strane humanitarne organizacije.\nSvi koji su podneli molbu za sponzorstvo ili donaciju biće blagovremeno obavešteni o donetoj odluci o podršci projektu. Ukoliko je molba podržana s našom kompanijom se zaključuje Ugovor o donaciji ili Ugovor o sponzorstvu.


Edukcija prosvjetnih radnika\nNaslovnica Sjeverni Sandžak Novi Pazar Edukcija prosvjetnih radnika\nNovi Pazar – Regionalni centar za profesinalni razvoj zaposlenih u obrazovanju Novi Pazar nastavlja sa novom školskom godinom aktivnosti koje se odnose na organizaciju seminara, tribina i ostalih naučnih skupova. Seminar za prosvetare koji je održan za dane vikenda realizovan je u saradnji sa Organizacijom za međunarodnu saradnju Savezne Republike Njemačke GIZ.\nRukovodilac resursnog centra, Regionalnog centra za profesinalni razvoj zaposlenih u obrazovanju Elvir Eminbegović rekao je da se seminar održava na zadovoljstvo svih i da je seminar podržan, a i projekat od strane Organizacije za međunarodnu saradnju Savezne Republike Njemačke GIZ.\nOn je takođe napomenuo i da su seminar realizovali predavači iz Novog Pazara koji su ovaj seminar akreditovali posredstvom Regionalnog centra za profesinalni razvoj zaposlenih u obrazovanju.\nPredavači seminara naglasili su da je riječ o IKATE programu u okviru projekta “Profesionalna orijentacija”, koji je akreditovan zahvaljujući Regionalnom centru za profesinalni razvoj zaposlenih u obrazovanju.\nRukovodilac resursnog centra, Regionalnog centra za profesinalni razvoj zaposlenih u obrazovanju Elvir Eminbegović poželio je prosvjetarima i đacima uspješan početak nove školske godine. On je nastavnike pozvao da više pažnje poklone stručnom usavršavanju kao neophodnom uslovu za sticanje licence.


U 2016. godini završeno 98 kilometara auto-puta - Gradjevinarstvo.rs\nU 2016. godini završeno 98 kilometara auto-puta\n28.12.2016. | Tanjug\nU Srbiji je u 2016. godini završeno 98 kilometara auto-puta, izjavila je danas (28.12.2016) potpredsednica vlade i ministarka građevinarstva, saobraćaja i infrastrukture Zorana Mihajlović.\n- Iza nas je veoma uspešna godina - rekla je Mihajlović na godišnjoj konferenciji za medije predstavljajući rezultate ministarstva.\nU Srbiji je tokom 2016. rehabilitovano devet deonica puta u dužini od 124,6 kilometara.\nTakođe, u 2016. je obnovljeno ukupno 110 kilometara purge na kojima su moguće brzine veće od 100 kilometara na čas.\nMihajlović je rekla da će u 2017. biti završeni započeti infrastrukturni projekti, od kojih je najvažniji putni Koridor 10, zatim završetak celog poteza auto-puta na Koridoru 11 od Obrenovca do Preljine.\nOna je najavila da će u martu početi gradnja deonice Surčin-Obrenovac, kao i da će u aprilu biti nastavljena gradnja obilaznice oko Beograda, od Ostružničkog mosta do Bubanj Potoka.\nMihajlović je dodala da su u toku javni pozivi za rehabilitaciju oko 200 kilometara puteva u Srbiji.\nMinistarka je napomenula da su u 2016. u tom resoru doneti važni sistemski zakoni, na primer Zakon o stanovanju i Izmene i dopune Zakona o komunalnim delatnostima. Srbija je zahvaljujući elektronskim građevinskim dozvolama ušla u prvih 10 zemalja po sprovedenim reformama na „Doing business“ listi, rekla je potpredsednica vlade. Mihajlović je dodala da je cilj da Srbija, koja se sada nalazi na 47. mestu, ove godine uđe u prvih 40 zemalja po uslovima poslovanja.\nOna je dodala da će u 2017. biti nastavljene aktivnosti na unapređenju poslovnog ambijenta, gde je posebno važna reforma katastra, kao i da bi trebalo da se upis imovine obavlja za najviše 24 sata.\nSumirajući najznačajnije rezultate u prethodnoj godini, Mihajlović je istakla da završena gradnja 40 kilometara auto-puta Ljig-Preljina koji je pušten u saobraćaj.\n- Svi rezultati koje smo postigli samo su nam podigli lestvicu za sledeću godinu i obavezuju nas da radimo još više i bolje - poručila je Mihajlovićeva.\nPrema njenim rečima, u 2017. će biti kompletirana dokumentacija za Fruškogorski koridor, a sa pokrajinskom vladom razgovaraće se o izvorima i modelu finansiranja.\nMihajlović je dodala da se nastavlja rad na realizaciji projekta auto-put Niš-Merdare i da će projektna dokumentacija biti gotova do maja.\n- Iduće godine, u drugoj polovini, očekujemo i početak gradnje brze pruge Beograd-Budimpešta, na deonici Stara Pazova-Novi Sad, iz ruskog kredita - rekla je Mihajlovich.\nU 2017. occekuje se završetak izgradnje mosta Ljubovija-Bratunac, Žeželjevog mosta u Novom Sadu, kao i rekonstrukcije deonice barske pruge od Resnika do Valjeva, u dužini od 77,6 kilometara. Među ciljevima je i brže sprovođenje Zakona o ozakonjenju objekata, zahvaljujući zapošljavanju 1.046 ljudi u lokalnim samoupravama. Ona je dodala da je broj popisanih objekata za ozakonjenje povećan sa 360.000 u novembru na skoro pola miliona.


Član Predsjedništva BiH putuje danas u Moskvu gdje bi se trebalo sastati sa predsjednikom Rusije Vladimirom Putinom.\nOn je sinoć kazao da će Putina informisanti o “inicijativi za vraćanje nadležnosti”, te da će mu prenijeti da nema odlučivanja u institucijama BiH dok se ne povuče zakon koji je nametnuo bivši visoki predstavnik Valentin Inzko o zabrani negiranja zločina.\nKako je najavljeno, on će razgovarati i sa predstavnicima Gazproma o isporuci gasa, i “to po povoljnijim cijenama od one u Evropi koja je premašila hiljadu dolara za hiljadu kubika”.\n– Mi sa njima imamo već ugovor koji smo postigli još u vrijeme zagovaranja Јužnog toka koji je prekinut i prebačen na Tursko – Balkanski tok koji je prošao kroz Srbiju. Sada se stvaraju uslovi da idemo dalje. Potpisali smo nekoliko važnih memoranduma u kojima smo se dogovorili da se gradi gasovod u kome će Gazprom biti vlasnik 60 posto, a mi 40 posto – rekao je sinoć Dodik za RTRS.


Novi Put » Pčelarski profesionalno: Zimska škola pčelarenja\nNaslovna // Nedeljnik // Pčelarski profesionalno: Zimska škola pčelarenja\nPčelarski profesionalno: Zimska škola pčelarenja\ndatum unosa Jan 29, 2013\nUdruženje pčelara „Pomoravlje” u Jagodini se trudi da svake godine, u okviru svoje zimske škole pčelarenja, priredi više predavanja u kojima se prezentuju naučna ili praktična iskustva najpoznatijih imena srpskog pčelarstva. Prethodne subote je veći broj pčelara iz Jagodine i nekoliko iz Ćuprije pomno pratilo izlaganje profesionalnog pčelara Dragorada Kovačevića iz Crne Bare kod Bogatića.\nLoše vreme je sprečilo mnoge pčelare iz susednih gradova,pre svega Svilajnca i Despotovca, da prisustvuju ovom interesantnom i korisnom događaju, jer se pčelari susednih gradova u ovakvim događajima međusobno posećuju ali nije sprečilo predavača da doputuje čak iz okoline Šapca i iznese svoja iskustva u radu sa nešto preko dvesta košnica od čijih se prihoda izdržava četvoročlana porodica sa jednim studentom i jednim srednjoškolcem.\nIzneo svoja iskustva u radu sa preko 200 košnica: Dragorad Kovačević\nInteresantno je da je predavač visoko obrazovani stručnjak iz oblasti zaštite bilja ali da se ipak opredelio da se bavi isključivo pčelarstvom i da, ostvarivanjem najmanje tri paše i prodajom rojeva i matica, ostvari zadovoljavajuće prihode za izdržavanje svoje porodice.\nPosle predavanja pčelari su tražili detaljnija objašnjenja o pojedinim postupcima koje on primenjuje pri gajenju ili seobi pčela kao i izdašnosti paša u pojedinim reonima Srbije.\nPrema saznanju, sledeće druženje pčelara i drugih građana Jagodine organizuje Gradska biblioteka u svojoj velikoj sali u petak, 1. februara u 16,30 sati sa temom „Pčelinji proizvodi-hrana i lek”.


Republika / Brena, Đule i Čorba najavili spektakle na Roštiljijadi!\nčetvrtak, 22. 8. 2019.| 14:12\nDo početka jubilarne 30. leskovačke Roštiljijade ostalo je svega nekoliko dana, a da su zvezde ovogodišnje manifestacije spremne za obaranje rekorda i prave spektakle potvrdili su na jučerašnjoj konferenciji za novinare Lepa Brena, Đule Van Gog i Miša Aleksić iz Riblke čorbe.\n- Čula sam da su najavili veliki broj gostiju iz Bugarske i raduje me to ali pozvaću i sve ostale da dođu jer ih osim fantastičnog roštilja čeka i nezaboravan provod. Moje kolege i ja ćemo se potruditi da tako bude- rekla je Brena i najavila da će i njen suprug Boba, kao veliki gurman, najverovatnije doći sa njom, da bi potom doživela iznenađenje kada su joj njeni najmlađi fanovi, brat i sestra Luka i Sara, uručili poklon.\nPevačica Estrada Leskovac Pevač Zabava Roštiljijada


Dizajner zaradio 77,000 funti od iPhone ikonica | PC Press\nSvakog dana na internetu se pojave neke zanimljive vesti čiji uspeh zaseni i one mnogo veće i važnije. Ovog puta, vest nam dolazi od dizajnera koji je svojim paketom ikonica za iPhone uređaje uspeo da zaradi preko 70,000 funti, odnosno oko 100,000 dolara.\nEnorman uspeh za svega nedelju dana\nSada već popularni dizajner, zaradio je za manje od nedelju dana oko 100,000 američkih dolara, nakon objavljivanja tvita kojim je predstavio svoju kolekciju ikonica za iPhone aplikacije. Tvorac ikona, poznat kao Traf, kaže da je proizveo pravi sadržaj, u pravo vreme, a pojačao ga je YouTube zvezda Marquesa Brownlee. Traf je primetio trend da ljudi dele snimke ekrana svojih novo prilagođenih početnih ekrana, sa vizuelno usklađenim ikonicama i vidžetima, i želeo je da doprinese svojom idejom.\nSve ovo ne bi bilo uopšte neobično za korisnike Android pametnih telefona, međutim, Apple sve do sada nikada zvanično nije dozvoljavao svojim korisnicima da prilagode iPhone uređaje na ovaj način. Tek nakon pokretanja iOS 14 sistema u septembru, korisnici su otkrili zaobilazni postupak koji im je omogućio da u potpunosti redizajniraju svoje početne ekrane, menjajući ikone aplikacija u ono što im se dopada.\nReakcije ljudi su inspirisale Trafa da na Twitteru podeli snimak ekrana sopstvenog minimalističkog monohromatskog dizajna. Postajući momentalni hit među korisnicima, Traf je brzo reagovao, spakovao set ikonica i počeo da ih prodaje na App Store-u. Odlučio je da komplet ikonica naplati 28 dolara, i za manje od nedelju dana, zaradio je oko 100,000 dolara.\n← Windows 10 će dobiti x64 podršku za ARM računare\nBrza hrana u doba pandemije: Robot koji ume da spremi 19 recepata →


Poziv mladima da prijave svoje biznis planove - Privredna štampa\nPoziv mladima da prijave svoje biznis planove\nOpćina Centar Sarajevo nastavlja sa pružanjem finansijske podrške iz svog budžeta najboljim poslovnim projektima namijenjenim razvoju poduzetništva i samozapošljavanju mladih sa područja ove središnje sarajevske općine kroz sufinasiranje troškova pokretanja i razvoja vlastitog biznisa.\nNakon što je po utvrđenoj proceduri pet mladih kandidata nedavno dobilo bespovratna sredstva iz budžeta Općine Centar za realizaciju njihovih biznis planova, ponovo je raspisan javni poziv nezaposlenim mladim da prijave biznis planove. Poziv je objavljen 9. maja ove godine u dnevnom listu ”Oslobođenje” i ostaje otvoren 60 dana.\nTekst javnog poziva zajedno sa obrascima za prijavu biznis plana i izjave dostupan je i na općinskoj web stranici (rubrika ”Konkursi i oglasi”).\nPravo na bespovratna sredstva za pokretanje i razvoj vlastitog biznisa, koja mogu biti do 15.000 KM po poslovnom planu, imaju stanovnici općine Centar do 35 godina starosti koji se nalaze na evidenciji nezaposlenih JU Zavod za zapošljavanje Kantona Sarajevo.\nPostupak dodjele bespovratnih sredstava Općine Centar za poticaj zapošljavanja mladih provodi komisija u skladu sa već utvrđenim kriterijima i mjerilima, saopćeno je iz Općine Centar Sarajevo.\nSberbank BH je korisnicima mobilnih aplikacija za fizička i pravna lica omogućila još efikasnije, brže i jednostavnije upravljanje svojim aplikacijama.…\nU Centrotrans Eurolines-u 11 novih uposlenika\nU kompaniji Centrotrans - Eurolines juče je upriličena svečana dodjela certifikata osobama koje su završile obuku usavršavanja za poslove vozača…\nNastavljajući prošle sedmice započete aktivnosti na traženju rješenja za uvezivanje staža 52 radnika „Konjuha“ d.d. Živinice koji su stekli pravo…\nSajam turizma LIST promovira specifične turističke potencijale BiH\nDodik s predstavnicima kineske kompanije "China group"


Foto: Arhiva | Dodik: Za 10 godina samostalna država i što bliže jedinstvu sa Srbijom\nSrna 10.01.2020 22:51\nSrpski član Predsjedništva BiH Milorad Dodik izjavio je da Republiku Srpsku za deset godina vidi, ako ne kao samostalnu državu, onda svakako što bliže državnom jedinstvu sa Srbijom.\n"Ta integracija podrazumijeva da ćemo u ovom vijeku veoma otvoreno zahtijevati da Republika Srpska i Srbija budu jedan državni oblik i da ne bi trebalo da se snebivamo da to govorimo. Mi, koji smo danas na funkcijama, moramo da ostavimo kao vlasništvo budućim generacijama upravo taj cilj. Jer, razumjeli smo i shvatili da bez slobode, bez države, nema ni života na ovim prostorima", rekao je Dodik za "Sputnjik".\n"Naši prethodnici su, u prošlosti, možda morali da o tome ćute. Mi ne moramo. Smatramo da nam je učinjena nepravda, da smo stradalnički narod i da taj narod ima pravo na svoju slobodu, a ta sloboda izražava i potrebu, i odluku gde će ko da živi i kako će da živi", rekao je Dodik.\n"Vidim je bez intervencionizma međunarodne zajednice ili pokušaja intervencionizma. Toga danas ima sve manje. Vidim je kao zemlju koja će biti ponos ljudima koji ovdje žive. Srpska ima resurse i ne bježimo od toga da imamo šansu. Naša nemogućnost da Republiku Srpsku izgradimo boljom nego što je danas ležala je u sprečavanju međunarodnog faktora da se ona razvija", izjavio je Dodik.\n"Danas je Istok taj gdje treba da se okrenemo i bez ikakvih oklijevanja pokušamo da s njima izradimo projekte koji će izgraditi bolju i sretniju Republiku Srpsku", istakao je Dodik.\n"Drago nam je što je Srbija to prepoznaje i sa nama je tog datuma. I svi Srbi gdje se god nalaze obilježavaju i smatraju to svojim praznikom. Ovo je praznik slobode. Mi smo Srbi ovdje naučili da bez države nema ni slobode i zato smo i formirali 9. januara Srpsku da bude nezavisna država u zajednici sa Srbijom. Naravno ti politički ciljevi nisu tog dana ostvareni u cijelosti i prihvatili smo zbog mira u BiH da ostanemo u nekom okviru u BiH gdje se ne osjećamo dobro", rekao je Dodik.\n"Pokušava se urušiti identitet srpskog naroda. Takva BiH ne može da preživi, možda bi mogla da preživi dejtonska BiH gdje se poštuje slovo Dejtona, ali pošto su stranci koji su modelirali politički sistem u BiH odlučili da se poštuje duh Dejtona onda će i BiH jednoga dana biti duh. Nije zgodno kada vas neko osporava, ali pošto oni nisu u pravu onda nemamo nikakav osjećaj nelagode", rekao je Dodik.\n"Naši pogledi u budućnosti su vezani za političke procese. Mi vjerujemo da će jednog dana taj, kako sebe nazivaju, civilizovani svijet, prihvatiti jednaka prava za sve, pa i za srpski narod koji bi trebao da ima pravo na samoporedjeljenje, kao i drugi", rekao je Dodik.\nOn je naglasio da Srpska ne treba da bude nestrpljiva. "Treba da izgradimo i pribavimo sebi ista prava koja imaju i drugi, a kada ih budemo imali ta prava i slobodno ih upražnjavali onda ćemo odlučiti gdje ćemo i kako", rekao ej on.\n"Ja sam pripadao Reformskoj stranci i mislim da smo mi koji nismo pripadali SDS-u dali dodatni legitimitet odlukama o formiranju Republike Srpske", istakao je Dodik.\n"Oni su naša snaga, velika mi je stvar kad negdje izvan Republike Srpske odem i kad sretnem naše ljude bilo gdje koji imaju samo jednu poruku – čuvajte Republiku Srpsku", naveo je Dodik.


Eparhija raško-prizrenska: Kosovske institucije prete monasima sa Kosova i Metohije DEPORTACIJOM\nKako se navodi u saopštenju, treba imati u vidu da većina kosovskih Srba poseduje samo ove dokumente i pasoše koordinacione uprave (koji nisu u bezviznom režimu kao redovni dokumenti Republike Srbije). Građani se redovno suočavaju sa problemom dobijanja viza jer im u ambasadama u Prištini traže kosovske pasoše, a kada se pojave u beogradskim ambasadama, kažu im da nisu ovlašćeni da izdaju vize za građane Srbije sa Kosova. Eparhija ocenjuje da je ovakav odnos kosovskih institucija prema Srbima koji žive na KiM krajnje diskriminatoran i neposredno podstiče na iseljavanje srpskog stanovništva. S druge strane, nadležne institucije Republike Srbije trebalo bi što pre da pronađu rešenje kako da pomognu svojim građanima koji se suočavaju sa sve ozbiljnijim teškoćama kako da prežive u postojećim uslovima, kaže se u saopštenju.\nNegde je SAMO KEŠ DOVOLJNA GARANCIJA da vas neće deportovati sa granice, a neke države traže SIJASET DOKAZA\n"Ostala sam bez pelena i hrane, bebu od 9 meseci sam mogla samo da dojim": Ispovest Srpkinje koja je deportovana iz Belgije